Datasets:

yiyic

/

oscar_bak_Cyrl_train

like 0

Кисә Республикаға идара итеү үҙәгендә үткән Хөкүмәттең оператив кәңәшмәһен Башҡортостан Башлығы Радий Хәбиров мөһим кадр үҙгәрештәрен иғлан итеүҙән башланы. Әйтергә кәрәк, улар байтаҡ ҡына булды. Уларға ҙур ышаныс бағлана Башҡортостан Хөкүмәте Премьер-министры урынбаҫары Азат Бадранов ошо көндән беренсе урынбаҫар итеп тәғәйенләнде. Республиканың финанс министры Лира Иғтисамова иһә Хөкүмәт Премьер-министры урынбаҫары булып китте. Ул һаулыҡ һаҡлау һәм халыҡты социаль яҡлау мәсьәләләре өсөн яуаплы буласаҡ. Республиканың эшҡыуарлыҡ буйынса дәүләт комитеты рәйесе Нияз Фазылов Башҡортостандың тәбиғәттән файҙаланыу һәм экология министры вазифаһын башҡарасаҡ. Быға тиклем тәбиғәттән файҙаланыу һәм экология министры булған Урал Искәндәров Башҡортостан Башлығы ярҙамсыһы итеп тәғәйенләнде. – Урал Салауат улын был мөһим вазифаны үтәүгә саҡырыу минең шәхси ҡарарым булды. Ул – профессиональ юрист, республиканы, тәбиғи ресурстар өлкәһен яҡшы белә. Шуға күрә минең бик көслө ярҙамсым барлыҡҡа килә, – тине Радий Хәбиров. Дүшәмбе иртә менән Башҡорт­остан Башлығы эш сәфәре менән Сибай ҡалаһына барҙы. Бында мөһим сәйәси ваҡиға булды – ҡала мэры Рөстәм Афзалов вазифаһынан бушатылды һәм яңы урынға тәғәйен­ләнде. Хәҙер ул Башҡортостанда яңы булдырылған эшҡыуарлыҡ һәм туризм министры эшен башҡарасаҡ. – Мин бөгөн Сибай халҡынан Рөстәм Афзаловты республика Хөкүмәтенә эшкә ебәреүҙе һораным. Уның эш тәжрибәһе бик ҙур. Мин һәр ваҡыт әйтеп киләм: кем муниципалитет башлығы булып эшләгән, ул универсаль етәксегә әйләнә. Беҙ уны юғары компетенциялы һәм кешелекле етәксе итеп күрҙек. Уның эшмәкәрлеге Сибайҙағы ауыр осорға тура килде. Карьерҙы ла һүндерҙек, коронавирус менән дә көрәштек. Ҡала үҫеште, объекттар артты. Яңы вазифала үҙенең иң яҡшы сифаттарын күрһәтер тип ышанабыҙ, – тине Радий Хәбиров. Республика етәксеһе Рөстәм Афзаловҡа дүрт йыл ярым Сибай башлығы булып эшләгәне өсөн рәхмәт әйтте. Сибайҙың яңы башлығы тураһында ҡарар яҡын арала ҡабул ителәсәк. Әлегә был вазифаны урынбаҫар Гүзәл Ишемғолова ваҡытлыса башҡарып торасаҡ. Шулай уҡ Сибай тураһында һөйләп, Радий Хәбиров “Терра Урал аръяғы” паркы буйынса фекерҙәре менән уртаҡлашты. – Унда эштәр дауам итә, бөгөндән экопарктың ҡыҙыҡлы контуры күренә башланы ла. Һуҡмаҡтар, эскәмйәләр, ял зоналары, бәүелсәктәр – урындағы халыҡ белдереүенсә, парк төҙөлөп бөтмәһә лә, бында бөгөндән кеше өҙөлмәй. Проектты беҙҙең Ҡалаларҙы үҫтереү институты булдырҙы. Урындағы үҙенсәлектәрҙе, сибай­ҙарҙың теләген күҙ уңында тоттоҡ. Паркта йөрөү һәм рекреация зоналары, өлкәндәр, коляскалы әсәләр, йәштәр, бәләкәстәр өсөн майҙан­сыҡтар бар. Планда – ваҡиғалар майҙансығын һәм спорт коворкингын булдырыу. Хатта быуа ла буласаҡ. Парк урынында элек ташландыҡ урын булған. Хәҙер уның тиҙерәк төҙөлөп бөткәнен көтәм, барып күрәсәкмен”, – тине ул. Иҡтисадҡа ярҙам шикһеҙ буласаҡ Кәңәшмәлә Премьер-министр Андрей Назаров сығыш яһаны. Ул белдереүенсә, республика Хөкүмәте санкция баҫымы шарттарында иҡтисадтың үҫешен тәьмин итеү буйынса тәү сираттағы эш планын әҙерләгән. – Уны әҙерләгәндә беҙ эшлекле берекмәләр, банк структуралары һәм төп предприятиелар менән ентекле консультациялар үткәрҙек. Өс федераль пакеттың көрсөккә ҡаршы сараларын иҫәпкә алдыҡ. Өҫтәмә рәүештә иң яҡшы төбәк һәм донъя тәжрибәләрен анализланыҡ. Дөйөм алғанда, бизнестың көнүҙәк проблемаларын һәм ағымдағы хәлдең үҙенсәлектәрен хәл итеү буйынса тәҡдимдәрҙе мөмкин тиклем иҫәпкә алырға тырыштыҡ, – тине Андрей Назаров. Бюджет ресурстарын һаҡлау һәм ҡабаттан бүлеүҙе иҫәпкә алып, “План 143” ярҙам сараһын үҙ эсенә ала. Шуларҙан 56-һы ойоштороу харак­терындағы сара һәм 55 миллиард һумға яҡын суммаға 87 финанс сараһы. 87 финанс сараһына ҡағылып, уларға 53,3 миллиард һумлыҡ тура финанс ярҙам күләме менән 77 сара инә. Атап әйткәндә, бәләкәй эшҡыуар­лыҡҡа ярҙам итеү өсөн бер миллиард һумдан ашыулыҡ 14 сара ҡаралған, сәнәғәт секторына һәм тотош система булдырыусы предприятиеларға ярҙам саралары өс миллиард һумдан ашыулыҡ 20-нән күберәк сараны күҙ уңында тота. Айырым саралар комплексы экспортты диверсификациялауға һәм Рәсәйҙең донъя иҡтисадына интегра­цияһын сикләүгә ҡаршы көрәш сараларына йүнәлтелгән. Бында һүҙ тауар ташыуға, халыҡ-ара сертификатлауға бәйле сығымдарҙың бер өлөшөн ҡаплауға, яҡынса 500 миллион һумға импорт комплектлаусы әйберҙәр һәм ҡорамалдар һатып алыуға логистик сығымдарҙы компенсациялау ха­ҡында бара. Ташыусыларға һәм, дөйөм алған­да, туриндустрияға санкция баҫымын иҫәпкә алып, республиканың туристик тармағы өсөн 830 миллион һумға ташламалар ҡаралған. Ярҙам итеү сараларының иң ҙур күләме иҡтисадтың торлаҡ-төҙөлөш секторы өлкәһенә йүнәлтелгән – 30 миллиард һумдан ашыу. Шул иҫәптән: граждандарҙың айырым категорияларына ДОМ.РФ менән берлектә льготалы ипотека кредитлауы программаларын тормошҡа ашырыу, шулай уҡ өлөшсөләр өсөн торлаҡ төҙөүгә финанс ресурстар (545 миллион һум) бүлеү һәм башҡалар күҙаллана. “Өфө” аэропорты бирешмәҫкә тейеш Кәңәшмәлә “Өфө” аэропортының ағымдағы хәле тикшерелде. Доклад менән предприятиеның генераль директоры Александр Андреев сығыш яһаны. Халыҡ-ара санкциялар һәм сикләүҙәр шарттарында аэропорттың эше еңел бармай. Улар пассажирҙар һанының кәмеүен көтә. Бының буйынса улар өс сценарийға әҙерләнә. – Пассажирҙар ағымының һәм шуға ярашлы килемдең 15 процентҡа кәмеүе төп сценарий булып тора. Ул ғәмәлгә ашырылғанда 2022 йылда пассажирҙар һаны 3,4 миллион кеше тәшкил итәсәк, ә табыш күләме – 2,6 миллиард һум, был стандарт күрһәткестәрҙән 350 миллион һумға кәмерәк. Оптимистик вариант пассажирҙар ағымын 10 процентҡа кәметеүҙе күҙ уңында тота, ә ваҡиғалар насар үҫешкән осраҡта пассажирҙар ағымының 25 процентҡа кәмеүе ихтимал, – тине ул. Шул уҡ ваҡытта Александр Андреев билдәләүенсә, мартта “Өфө” аэропортында пассажирҙар ағымы ни бары ете процентҡа кәмегән, был Рәсәйҙә халыҡ-ара рейстарҙың 60 проценттан ашыуға кәмеүенә бәйле. 2022 йылдың беренсе кварталында пассажирҙар һанының бынан алдағы осор күрһәткестәренән күпкә артыуын хәбәр итте. – 2022 йылдың ошо осоронда дөйөм пассажирҙар ағымы 826 мең кеше тәшкил иткән, был уҙған йылдағы күрһәткестән 23 процентҡа күберәк. Тәүге ике айҙа беҙ ярайһы уҡ алда барҙыҡ, эске рейстарҙа пассажирҙарҙың 85 проценттан ашыуы хеҙмәтләндерелде. Был аҙнала миллионынсы пассажирҙы хеҙмәт­ләндерәсәкбеҙ, был да былтырғы күрһәткестәрҙән алдараҡ була, – тип билдәләне ул. “Өфө” халыҡ-ара аэропорты – беҙҙең етди активыбыҙ һәм уның менән ғорурланырға бөтә нигеҙ ҙә бар, тине Радий Хәбиров. – Беҙҙең аэропорт – Рәсәйҙә иң яҡшыларҙың береһе. Кәйефегеҙ оҡшай, хәлде тоторға, кешеләргә һаҡсыл ҡарарға кәрәк. Беҙ, әлбиттә, үҙ яғыбыҙҙан ярҙам итербеҙ. Аэродромды үҫтереүҙе магистраль инфраструктураны яңыртыу һәм киңәйтеү комплекслы планына индереү өҫтөндә бергәләп эшлә­йәсәкбеҙ. Беҙ һеҙҙең менән аэропортты Өфөнөң юбилейына архитектура йәһәтенән яңыртыуҙы тамамлау тураһында һөйләшеп килештек. Әлбиттә, ҡунаҡхана кәрәк, хәҙер билдәле бер ауырлыҡтар булыуын аңлайым, ләкин инвесторҙарыбыҙҙы ҡунаҡхана төҙөргә этәрергә кәрәк, – тине Радий Хәбиров. Әлфиә МИНҒӘЛИЕВА. Читайте нас в © 1917 - 2020 «Башҡортостан» гәзите. Бөтә хоҡуҡтар ҙа яҡланған. Мәҡәләләрҙе күсереп баҫҡанда, йә уларҙы өлөшләтә файҙаланғанда «Башҡортостан» гәзитенә һылтанма яһау мотлаҡ. Зарегистрировано Федеральной службой по надзору в сфере связи, информационных технологий и массовых коммуникаций (РОСКОМНАДЗОР). Регистрационный номер: серия ПИ ФС77-33205 от 11 сентября 2008 г.

Урындағы башланғыс-тарға булышлыҡ итеү программаһына ярашлы, көнүҙәк мәсьәләләрҙе ғәлиәкбәрҙәр үҙҙәре билдәләй һәм уны хәл итеүҙә хәлдәренән килгәнсә тырыша. Ауыл халҡы ҡатнашырға әҙер Проект буйынса беҙҙең Ғәлиәкбәр ауылында байтаҡ эштәр башҡарылды. Уҙған йылда, балалар спорт менән шөғөлләнеп, һау-сәләмәт үҫһендәр, төбәк-ара, республика, район, кимәлендәге ярыштарҙа әүҙем, әҙерлекле ҡатнашһындар, тигән маҡсатта мәктәп спортзалына спорт тауарҙары алыуға өлгәшелде. Киләсәктә лә был шәп программа биргән мөмкинлекте ҡулдан ысҡындырмаҫ өсөн, ҡайһы бер үҙҙәренең көсөнән килмәҫтәй проблемаларҙы хәл итеү мөмкинлеге барлығын яҡшы аңлап, ауыл халҡы артабан да теләп ҡатнашырға әҙер. Шулай итеп, бөгөн ауылдаштарыбыҙ, ситтә йәшәгән яҡташтарыбыҙ өсөн ППМИ-2023-кә старт бирелде. Гел шулай берҙәм, әүҙем булайыҡ, ауылдаштар. Автор:Ә. БАЙҒАЗИНА. Читайте нас в © 2020 "Таң" гәзитенең сайты. Сайт газеты "Тан" Свидетельство о регистрации СМИ ПИ № ТУ 02-01439 от 01.09.2015 г. выдано Федеральной службой по надзору в сфере связи, информационных технологий и массовых коммуникаций по Республике Башкортостан.

Иртәнге сәғәт 8-ҙә Асҡын 2-се мәктәбендә урынлашҡан 903-сө һайлау участкаһы ишектәрен асты. Бында 594 кеше тауыш бирергә тейеш, шуларҙың уныһы беренсе тапҡыр һайлай. Асҡын ауылында йәшәүсе Филзәт Нәртдинов беренсе килеп тауыш бирҙе Иртәнге сәғәт 8-ҙә Асҡын 2-се мәктәбендә урынлашҡан 903-сө һайлау участкаһы ишектәрен асты. Бында 594 кеше тауыш бирергә тейеш, шуларҙың уныһы беренсе тапҡыр һайлай. Иң тәүгеләрҙән булып Роза һәм Филзәт Нәртдиновтар һайлауға килде. — Мин һайлауҙы бер ваҡытта ла ҡалдырмайым. Әле лә байрам кәйефе менән үҙемә оҡшаған кандидат ѳсѳн тауыш бирергә килдем, — ти эшкә ашығыусы Филзәт Нәртдинов. Наилә Имаева. Автор фотоһы. Читайте нас в © 2020 Сайт издания "Йәнтөйәк" Копирование информации сайта разрешено только с письменного согласия администрации. Башҡортостан Республикаһының Матбуғат һәм киң мәғлүмәт саралары агентлығы һәм Башҡортостан Республикаһының "Башҡортостан Республикаһы" Нәшриәт йорто дәүләт унитар предприятиеһы.

Уҙған шәмбелә Иҫке Ҡыйышҡы ауылы эргәһендә Ағиҙел йылғаһында балыҡ тотоу буйынса “Фидер” һәүәҫкәр балыҡсылар фестивале уҙҙы. Сараны Валерий Гаврилов етәкселегендә “Ҡырмыҫҡалы районы балыҡсыһы” төркөмө ойошторҙо. Был төркөмдә беҙҙең районда ғына түгел, республикала һәм унан ситтә йәшәүсе 2 меңдән ашыу кеше тора. - Фестивалдең маҡсаты - районда балыҡ спортын актив ял һәм сәләмәт йәшәү рәүеше бу­лараҡ популярлаштырыу, ба­лыҡ­сыларҙың спорт оҫталығын үҫ­тереү, үҙ-ара тәжрибә уртаҡлашыу һәм иң оҫта балыҡсыларҙы асыҡ­лау. Районда балыҡсылар төр­кө­мөн төҙөү фекере 2016 йылда бар­лыҡҡа килде. Шунан алып, был фес­тивалде быйыл дүртенсе тап­ҡыр үткәрәбеҙ. Ҡатнашырға теләү­селәр һәр ваҡыт күп, бөгөн ярышта 35 кеше көс һынай, - тип һөйләне Ефремкин ауылы егете Валерий Гаврилов. Һауа торошо һалҡын булыуға ҡарамаҫтан, балыҡ тоторға яра­тыусылар был көтөп алынған ва­ҡиғанан тороп ҡалмаҫҡа тырыш­ҡан. Таң һарыһынан тороп балыҡ ҡармаҡлай ҙа башлағандар. Яр бу­йында ир-аттар менән бер рәттән ҡатын-ҡыҙҙар һәм ба­лаларҙың да ултырыуын күреп, балыҡ тотоу ир-егеттәрҙең генә яратҡан шө­ғөлө түгеллегенә инан­дым. Мәҫә­лән, Өфө ҡалаһынан Сарычевтар ярыш­ҡа ғаиләһе ме­нән килгән. Ғаилә башлығы Алек­сей, ҡатыны Яна һәм һигеҙ йәшлек улдары Роман мауыҡ­тыр­ғыс шөғөл менән байтаҡ йылдар дуҫ. - Юҡҡа ғына “балыҡ тотоу – дауалап булмай торған ауырыу” тип әйтмәйҙәрҙер. 16 йыл элек Алексей менән танышҡандан бир­ле балыҡ тотоу минең дә хоббиға әүерелде. Улыбыҙға ла ваҡытын тәбиғәт ҡосағында беҙҙең менән үткәреү оҡшай, - тип һөйләне Яна Сарычева. Константин Францты бер нисә йылдар элек паралич һуғыуға ҡара­маҫтан, актив йәшәү рәүеше алып бара. - Бындай фестивалдәрҙә беҙ бер-беребеҙ менән аралашабыҙ, ба­лыҡ тотоу серҙәре менән уртаҡ­ла­шабыҙ. Бөгөн һауа торошо һал­ҡын булғанлыҡтан, бик шәп сирт­мәй. Балыҡ та һауа торошоноң киҫкен үҙгәреүен яратмай шул, - ти ул. Ярышта ҡатнашыусылар ба­лыҡ тотоу менән мәшғүл булған ара­ла яр буйында ҡатын-ҡыҙҙар усаҡта тәмле еҫтәр сығарып, шу­люм тип аталған һунарсылар ашы, ир-аттар былау бешерә ине. - Был аш ҡуян итенән әҙер­лә­нә, барыһын ле етһен өсөн ике биҙ­рәлә бешерәбеҙ. Бында кистән үк килеп ҡундыҡ, төндә балыҡ һәй­бәт тотолдо, унан уха бешер­ҙек, - ти Ҡабаҡ ауылынан “Ҡыр­мыҫ­ҡа­лы районы балыҡ­сыһы” төр­кө­мөн­­дә тороусы Айгөл Йыһан­ши­на. Фиништан һуң табыштар үл­сән­де һәм еңеүселәр асыҡланды. Ир-аттар араһында беренсе урын­да - Азамат Шапко, икенсе урын - Сергей Жирновта, ә Тимур Кар­пинский өсөнсө урын яуланы. Ҡатын-ҡыҙҙарға килгәндә Яна Сарычева тәүге урында, икенсе урын Динара Ширияздановала, өсөнсө урында - Гөзирә Иҫән­бае­ва. Фестивалдә ике бала ҡатнаш­ты, Семен Проскуряков – 750, ә Роман Сарычев 95 грамм балыҡ тотто. Бөтә призерҙарға ла район хакимиәтенең Йәштәр сәйәсәте, физик культура һәм спорт бу­йынса бүлеге әҙерләгән кубоктар һәм грамоталар, шулай уҡ иғәнә­се­ләр­ҙән ҡиммәтле бүләктәр тап­шы­рыл­ды. Төркөмгә иң берен­се­ләр­ҙән булып иғәнәселек ярҙамы күр­һәткән Илдар Сәлихов был көн­дө лә фестивалдән ситтә ҡалманы. Сара тәбиғәттә тәмле аш янын­­да тәьҫораттар менән бү­лешеү һәм төрлө ҡыҙыҡлы хәлдәр һөйләшеү менән тамамланды. Гөлсәсәк Аласова. Автор фотолары. Читайте нас в © 2020 Сайт издания "Даирә" Копирование информации сайта разрешено только с письменного согласия администрации.

(Created page with "Алырға: Уртаса ҙурлыҡтағы ашҡабаҡ 3-4 аш ҡалағы шәкәр ҡомо 1-2 шөкәрә 5 йомортҡа...") 19:18, 28 ғинуар 2017 версияһы (төҙәтеү) (кире алыу) Менәүерә Бохарбаева (әңг. | өл.) Нет описания правки Киләһе үҙгәртеү → Уртаса ҙурлыҡтағы ашҡабаҡ 3-4 аш ҡалағы шәкәр ҡомо 1-2 шөкәрәикмәк шөкәрәһе 5 йомортҡа 1,5 аш ҡалағы һары май 1-2Дәрсен шөкәрәонтағы Әҙерләү. Ашҡабаҡтың тышын да, эсендәэсен дә таҙаларға,турарға ла, һыу ҡойоп, йомшарғансы (үтә ныҡ бешерергә ярамай-тәме юғала) бешерергә. Иләк аша үткәреп алырға ла, кире иләккә һалып, һыуын һарҡытырға ҡуйырға. Һыуы ағып бөткәс, шөкәрә онтағы, шәкәр ҡомо һәм сәй ҡалағының осо менән корицадәрсен онтағы һалып һыуытырға ҡуйырға.Йомортҡаларҙың туғылған һарыһын, һары майҙы ҡушып болғарға. Йомортҡаларҙың ағын, аҡ күбеккә әйләнгәнсе туғып, массаға ҡушырға, формаларға һалып, уртаса эҫелектәге духовкаға ҡуйырға. Өҫтәлгә биргәндә айырым шәкәр, ҡаймаҡ ҡуйырға.

Ошо көндәрҙә Дәүләкән районында башҡа һыймаҫлыҡ ҡурҡыныс хәл теркәлгән.Был хаҡта “Комсомольская правда” порталы хәбәр итә. Дәүләкән районында 63 йәшлек ҡатын полицияға мөрәжәғәт иткән. Сапай ауылында йәшәгән ханым әйтеүенсә, төнөн уның йортона иҫерек бер әҙәм бәреп ингән һәм уны мыҫҡыллаған. Асыҡланыуынса, енәйәтсегә 22 йәш. Быға тиклем уны машина ҡыуып алып киткәне һәм үлем менән янағаны өсөн хөкөм иткәндәр. Ә әлеге енәйәт төнөндә ул күп итеп алкоголле эсемлектәр ҡулланған, унан тәҙрә рамын емергән һәм оло йәштәге ҡатындың өйөнә инеп, уға ташланған. Ир ғәйебен таныған, енәйәт эше ҡуҙғатылған. Фото: lh3.googleusercontent.com Автор: Гүзәлиә Балтабаева. https://bash.rbsmi.ru/articles/kh-ef-e-lek/V-hshi-unar-a-si-an-391946/ Читайте нас в © 2020 Сайт издания "Балкантау" Зарегистрировано Управлением Федеральной службой по надзору законодательства в сфере связи, информационных технологий и массовых коммуникаций по Республике Башкортостан. Свидетельство о регистрации СМИ: ПИ №ТУ02-01350 от 09 июля 2015 г.

Сәхнә күрке булған был пар, әйтерһең, Хоҙай тарафынан бер бөтөн итеп яратылған. Йәш кенә булыуҙарына ҡарамаҫтан, сағыу, тәрән образдар тыуҙырған актерҙар бер кемде лә һоҡландырмай ҡалмай. Бөгөн Мәжит Ғафури исемендәге Башҡорт дәүләт академия драма театры артистары Гөлназ һәм Руслан ХАЙСАРОВТАРға юлландыҡ. Руслан бәләкәйҙән артист булырға теләй. Атаһы менән әсәһенең тыуған Бикес ауылынан (Күгәрсен районы) Мәләүез ҡалаһына күсеп килгәс, малай түңәрәктәрҙең төрлөһөнә яҙыла. Бейеү, дзюдо, каратэға йөрөй, театр студияһында ла шөғөлләнеп өлгөрә. Артист булыу теләгенә ата-әсәһе, туғандары ҡаршы булмай. Эш башлаған мәлдә яҡындары янына ҡайтып, нимәлер килеп сыҡмауына зарын түгеп ташлауына ныҡлы холҡо менән дан ҡаҙанған Зәлифә өләсәһе: «Үҙең һайлаған яҙмыш, балам! Һайлағанһың икән, зарланып ултырмайһың инде», – ти. Тормош девизы итеп алған был һүҙҙәр уға әле лә осраған ҡатмарлыҡтарҙы еңеп сығырға, һайлаған юлынан тайпылмай, һәр осраҡта ла «егет булып ҡалырға» ярҙам итә. Олатаһы, өләсәһе янына ашҡынып ҡайта һәр саҡ актер. Миҙхәт олатаһының атайсалы тураһында фәһемле тарихтарын тыңлап, йәйҙең йәмле көндәрендә бесән сабырға ярата. Таң менән тәбиғәт ҡосағына сығып китәһең, бесән тейәп ҡайтҡас, күп һанлы туғандар менән уны һарай башына бушатаһың, ул арала мунса яғыла, япма аҫтында сәй табыны әҙерләнә. Өләсәһе донъялағы иң тәмле һалманы әҙерләй... Әйткәндәй, ә һеҙ һалманы тиҙ генә һыуытып ашай беләһегеҙме? Бының өсөн уны тәрилкәнең ситенә теҙеп һалырға кәрәк – был күңелде йылытҡан бала саҡ хәтирәләренән. Русландың хәләле Гөлназ – ысын мәғәнәһендә уның тормош иптәше. Һәләтле йәш актриса шулай уҡ байтаҡ ролдәр ижад итеп өлгөргән. Ике актер «бер ҡаҙанға нисек һыя»? «Икебеҙ бер һөнәр эйәһе булыуҙың, «бер ҡаҙанда ҡайнауыбыҙҙың» яҡшы яҡтары күберәк, – ти Руслан. – Бер-беребеҙҙе аңлап ҡабул итеүҙән тыш, тыуасаҡ образдар хаҡында фекерҙәр алышабыҙ, ситтән ҡарап, кәңәштәр бирәбеҙ». Ижади ҡарашлы ғаилә төрлө идеялар менән янып, уны йәһәт кенә тормошҡа ашырып ҡуя. Пандемия осоронда ла юғалып ҡалмағандар, өйҙә булған музыка ҡоралдарын «эшкә егеп», йырҙар яҙғандар. Һылыу йәш ҡатын – бөтмөр хужабикә. «Гөлназым иҫ киткес тәмле бешерә, – тип маҡтай уны Руслан. – Ҡасан өлгөрәлер, үҙем дә аптырайым. Ун биш минуттан һеҙҙә булабыҙ, тип шылтыратҡан туғандарыбыҙ, дуҫтарыбыҙ ишек туҡылдатҡанда уның табыны әҙер була. Үҙе мул ҡуллы, йомарт. Хәҙер миңә лә ҡайһы эштәрҙе «ышанып» тапшыра башланы – помидорҙың «ҡойроғон» алып ташлап килешле итеп ҡырҡырға, колбаса, сыр турарға «өйрәндем». Гөлназ эштә булып, улы менән генә ҡалғанда, аптырап ҡалмай артист. Был саҡтарҙа егеттәр өсөн ҡыҙҙырылған йомортҡа, картуфлы шыйыҡ аш айырыуса үтемле. «Гөбөргәйел» торты Ҡамыр өсөн – 5 йомортҡа, 2 стакан он, 1 ҡалаҡ какао, 1 балғалаҡ аш содаһы, 1 стакан шәкәр; крем ҡатламына – 2 стакан ҡаймаҡ, 1 стакан шәкәр, 100 грамм аҡ май; помадка-крем өсөн 4 ҡалаҡ какао, 4 ҡалаҡ шәкәр, 3 ҡалаҡ һөт, 50 грамм аҡ май кәрәк. Йомортҡа һытабыҙ, он, какао, аш содаһы, шәкәр һалып, барыһын бергә яҡшылап бутайбыҙ. Балғалаҡты башта – һыуҙа сылатып, шунан майға тығып алабыҙ. Артабан ошо балғалаҡ менән ҡамырҙы алып, табаға йомороҡастар теҙәбеҙ ҙә (табаны майламайбыҙ) мейескә ҡуябыҙ. Ҡаймаҡҡа шәкәр, аҡ май ҡушып болғатабыҙ. Шарсыҡтарҙы мейестән алғас, һәр береһен эҫе килеш ошо крем ҡатнашмаһына тығып алабыҙ һәм һай тәрилкәгә гөбөргәйел рәүешен биреп теҙәбеҙ. Помадка-крем өсөн ингредиенттарҙы кәстрүлгә һалып, шәкәре иреп бөткәнсе һүрән утта тотабыҙ, бутап торабыҙ. Һыуынғас, гөбөргәйел өҫтөнә ҡоябыҙ. Тортты киви емеше менән биҙәргә мөмкин. Мәҡәләнең тулы вариантын журналдың 3-сө (2021) һанында уҡығыҙ. Автор:Гөлшат Ҡунафина Читайте нас в © 2020 Сайт журнала «Башҡортостан ҡыҙы». Копирование информации сайта разрешено только с письменного согласия администрации.

“Урал аръяғы-2022” Бөтә Рәсәй инвестиция һабантуйы - уңайлы эшлекле климат булдырыу, инвесторҙар йәлеп итеү һәм бизнес-проекттарҙы тормошҡа ашырыу өсөн бик әһәмиәтле сара. Сибайҙа - инвестһабантуй! 2022 йылдың 2-4 июнендә Сибай ҡалаһында «Урал аръяғы-2022» Бөтә Рәсәй инвестиция һабантуйы уҙғарыла. Сараны Стратегик башланғыстар агентлығы һәм Башҡортостан Хөкүмәте ойоштора. Инвестиция һабантуйында Рәсәйҙән, алыҫ һәм яҡын сит илдәрҙән, шул иҫәптән Белорусь, Башҡортостан, Үзбәкстан, Төркиә һәм башҡа илдәрҙән мең ярым самаһы ҡунаҡ ҡатнаша. Сараға федераль һәм төбәк власы органдары, Рәсәй һәм сит ил бизнесы вәкилдәре, инвесторҙар, эксперттар, билдәле дәүләт һәм йәмәғәт эшмәкәрҙәре саҡырылған. Осрашыуҙа шулай уҡ Башҡортостан Республикаһы Хөкүмәте Премьер-министры урынбаҫары Салауат Сәғитов, Башҡортостандың химия һәм нефть химияһы тармағын үҫтереү буйынса дәүләт комитеты рәйесе Илшат Тажетдинов, «Индустрия һәм инфраструктура үҫеше министры» етәксеһе Каирбек Ускенбаев ҡатнашасаҡ. Беларусь Республикаһы исеменән инвестиция һабантуйында сәнәғәт министры урынбаҫары Дмитрий Харитончик сығыш яһаясаҡ. Форумда ҡатнашыусылар инвестициялар йәлеп итеү, экспорт әүҙемлеген арттырыу, моноҡалаларҙы һәм эске туризмды үҫтереү, ҡала мөхитен цифрлаштырыу һәм экология проблемаларын хәл итеү кеүек мөһим мәсьәләләрҙе тикшерә. Ике көн дауамында форумда ҡатнашыусыларҙы, спикерҙарҙы һәм ҡунаҡтарҙы бай эшлекле программа - стратегик сессиялар, түңәрәк өҫтәлдәр, эш төркөмдәре ултырыштары һәм ағымдағы глобаль хәлдә Башҡортостан Республикаһы һәм Рәсәй иҡтисады үҫешенә арналған профилле күсмә ултырыштар көтә. Форум 4 июндә Баймаҡ районында «Һабантуй» менән тамамлана, унда ҡунаҡтар халыҡ байрамында ҡатнашасаҡ. Был көндә Туризм буйынса федераль агентлыҡ етәксеһе Зарина Догузова Башҡортостандың туристик бизнес берләшмәһе вәкилдәре менән осраша. Инвестицион һабантуйҙың генераль партнеры - Урал тау-металлургия компанияһы, стратегик партнеры - Башҡортостан сода компанияһы, титул партнеры - Башеврокуб, рәсми партнерҙары - «Система» акционерҙар финанс корпорацияһы һәм Башкирэнерго. Автор: Читайте нас в © 2020 "Таң" гәзитенең сайты. Сайт газеты "Тан" Свидетельство о регистрации СМИ ПИ № ТУ 02-01439 от 01.09.2015 г. выдано Федеральной службой по надзору в сфере связи, информационных технологий и массовых коммуникаций по Республике Башкортостан.

Рәсәйҙең Сауҙа-сәнәғәт палатаһы башлығы Сергей Катырин Владимир Путинға “ғаилә эшҡыуарлығы” төшөнсәһен ҡанунлаштырырға тәҡдим итте. Инйәр -20 °С Болотло 75 лет Победы Бөтә яңылыҡтар Төрлөһөнән... 17 Июль 2019, 11:13 Рәсәйҙең Сауҙа-сәнәғәт палатаһы башлығы Сергей Катырин Владимир Путинға “ғаилә эшҡыуарлығы” төшөнсәһен ҡанунлаштырырға тәҡдим итте. Был эшмәкәрлекте легалләштереү ғаиләләргә документтарҙы бюрократияһыҙ юлларға ярҙам итәсәк. Катырин ғаилә эшҡыуарлығын һәм ғаилә патентын законлаштырырға тәҡдим итә. Путин был идеяны яҡлап сыҡты һәм кешеләргә, дәүләттең шикләнеүенә юл ҡуймай, тулы көсөнә эшләргә шарт булдырырға кәрәк тине. Читайте нас в © 2020 Сайт издания "Инйәр" Копирование информации сайта разрешено только с письменного согласия администрации

Башҡортостандың атҡаҙанған мәҙәниәт хеҙмәткәре, Ғәлимйән Ибраһимов исемендәге премия лауреаты, Салауат Юлаев ордены кавалеры, Ишембай районының почётлы гражданины, «Йәншишмә» гәзитенең яҡын дуҫы Риф МИФТАХОВ 81-се йәшендә арабыҙҙан китеп барҙы. Ул Ишембай районы Кинйәбулат ауылында тыуған, «Өскөл хаттар», «Тормош ағасы», «Уртаҡлашыр серҙәр», «Ябай мөғжизә», «Батыр егет – ил күрке», «Күҙ йәштәре», «Ғишыҡ тотоу – ут йотоу» һәм башҡа шиғырҙар, поэмалар, повестар, хикәйәләр йыйынтыҡтары авторы. Риф Фәйзрахман улы мәктәп йылдарында уҡ ижад менән шөғөлләнә башлай. Бала сағы ауыр һуғыш йылдарына тура килгән шағир «Өскөл хаттар» тигән тәүге йыйынтығында хәрби тематиканы тәүге урынға ҡуя. Артабанғы йылдарҙа баҫылып сыҡҡан китаптары уның яңы йүнәлештәге талантын күрһәтә. Риф ағайҙың тиҫтәләгән шиғырҙарына йырҙар ижад ителгән. Прозала ла уңышлы ижад итә, юмор һәм сатира өлкәһендә лә әүҙем эшләүсе булараҡ таныла, тәржемә менән дә даими шөғөлләнә. Уның үҙенең шиғырҙары ла урыҫ, белорус, төрөк, удмурт, сыуаш телдәренә күсерелгән. Яҙыусылар союзынан хәбәр итеүҙәренсә, Риф Мифтахов менән хушлашыу иртәгә, 24 апрелдә, иртәнге 9 сәғәттә Ғөбәйҙуллин урамы, 21/2 адресы, 17-се фатир адресы буйынса уҙасаҡ. Мәрхүмдең туғандарының һәм яҡындарының ауыр ҡайғыһын уртаҡлашабыҙ! "Йәншишмә" гәзите редакцияһы коллективы. МИРАҪ Тыуғанымдан киткәнемә тиклем – Ғумер буйы йыйған милкемде, Улым, ҡыҙым, һеҙгә ҡалдырамын Иң ҙур мираҫ – туған телемде. Ул да миңә әсәй-атайымдың Иң берҙән-бер ғәзиз мираҫы, Ул да һеҙгә ғумер буйы ерҙә Һулар һауа кеуек булһасы. Мең йыл буйы халыҡ аҡылының Мең тылсымын йыйған хазина, Юҡ, һатылмай, сөнки мөмкин тугел Баһа ҡуйыу уның хаҡына. Кукрәк һөтө, бишек йыры менән Ингәндә ул йәнде имләгән, Юҡҡамы ни кеше туған телен Тыуған иле менән тиңләгән. Яратҡанда – бал-май булып тамған, Нәфрәттәрҙә – уҡтай ҡаҙалған. Быуаттарҙың гөлө һәм теленән- Халыҡ яҙмышынан яралған. Туған телдә күпме сәсән, шағир Йырға һалған яҡты өмөтен. Быуындарҙан быуындарға биргән Байраҡ итеп – моңон, хаҡ һуҙен. Халҡым барҙа туған телем булыр, Тик һеҙ уға ғәмһеҙ булмағыҙ.. Яҙыҡ булыр әгәр үҙегеҙҙе Аманаттан өҫтөн булһағыҙ. Тынғы белмәҫ йәнем... Ошо ерҙән Мин киткәс тә уйҙа ятырмын. Ейәндәрем туған телен белһә, Һөйләшергә кире ҡайтырмын. Олатайҙарҙан, әсәйемдән алған - Ғумер буйы йыйған милкемде. Улым, ҡыҙым, һеҙгә ҡалдырамын Бөйөк мираҫ – туған телемде. Читайте нас в 1930 йылдың 12 февраленән нәшер ителә. Ойоштороусылары: Башҡортостан Республикаһының Матбуғат һәм киң мәғлүмәт саралары агентлығы, Башҡортостан Республикаһының «Башҡортостан Республикаһы» нәшриәт йорто дәүләт унитар предприятиеһы. Баш мөхәррире — Мирсәйет Ғүмәр улы Юнысов. Башҡортостан Республикаһы буйынса элемтә, мәғлүмәт технологиялары һәм киңкүләм коммуникациялар өлкәһендә күҙәтеү буйынса федераль хеҙмәт идаралығында 2015 йылдың 18 авгусында теркәлде. Теркәү номеры — ПИ №ТУ02-01403. Республиканский информационный центр – филиал государственного унитарного предприятия Республики Башкортостан Издательский дом «Республика Башкортостан». Р./счёт 40602810200000000009 в Филиал ПАО «БАНК УРАЛСИБ» в г.Уфа, БИК 048073770, ИНН 0278066967, КПП 027843012, к/с 30101810600000000770.

БР Президенты Рөстәм Хәмитов бөгөнгө матбуғат конференцияһындағы инеш һүҙендә республика башында тәүге 100 көн уның өсөн ниндәй булыуы һәм бөгөн Башҡортостан Республикаһында барған хәл-ваҡиғаларҙа үҙенең ролен нимәлә күреүе хаҡында әйтеп уҙҙы. 100 көндө республика башлығы отчет өсөн түгел, ә республикала яңы сәйәсәт нисек һалыныуына анализ өсөн генә ваҡыт, тине. Эшләй башлағандың тәүге көндәренән алып Рөстәм Хәмитов киң мәғлүмәт саралары һәм республикала йәшәгән кешеләр менән йәнле аралашыуға йүнәлеш тотто. Бында, уның әйтеүенсә, популярлыҡҡа, экран һәм гәзит йондоҙо булыуға ынтылыш юҡ. Мәғлүмәт майҙанында көндәлек аралашыу уға үҙ маҡсатының төп асылын: эш кешеләр, республика халҡы өсөн алып барылыуын еткереү өсөн кәрәк. Был йүнәлештәге эшен Рөстәм Хәмитов телеканалдар, гәзиттәр, журналдар, Интернет аша еткерә. Был бик еңелдән түгел, сөнки асыҡ сәйәсәт йәмәғәтселек фекерен башҡаса формалаштыра: йәмғиәт асыла, иркенәйә, ә ирек ҡаршы фекерҙәр, тәнҡит, республиканың үҫеш юлдары тураһында башҡаса фекерҙәр еткереү мәмкинлектәрен дә аса. Башҡортостан Президенты асыҡлыҡҡа, кешеләр менән аралашыуға йүнәлтелгән был эшен, үҙ эшмәкәрлегенең мөһим өлөшө тип атап, дауам итергә вәғәҙә итте. Башҡортостан Республикаһы – Рәсәй Федерацияһының емермәйенсә, ә ижад итеп, республиканың ҡеүәтен арттырып, алға барыу өсөн ҙур иҡтисади потенциалға эйә булған эре, ҡеүәтле субъекты. Республика етәкселеге үҙ эшмәкәрлегендә өс төп йүнәлеште билдәләне: кешеләрҙе эш, лайыҡлы хеҙмәт хаҡы һәм арзан торлаҡ менән тәьмин итеү. Автор:Николай Ермоленко Теги:башкортостан президенты Читайте нас в Рубрики Йәмғиәт Спорт Иҡтисад Хәл-ваҡиғалар Мәҙәниәт Сәйәсәт Лонгрид Электрон почта [email protected] Адресы 450077, Уфа, Кирова, 45 Реклама хеҙмәте (347) 250-11-11 Редакция (347) 250-07-28 Ҡабул итеү бүлмәһе (347) 250-05-07 Хеҙмәттәшлек (347) 250-06-14 Кадрҙар бүлеге [email protected] Кире бәйләнеш © 1992-2022 АО ИА «Башинформ». Свидетельство о регистрации СМИ № ТУ 02-01609 от 25.09.2017 г., выдано Управлением Федеральной службы по надзору в сфере связи, информационных технологий и массовых коммуникаций по Республике Башкортостан. Вся информация и материалы, размещенные на сайте www.bashinform.ru защищены международным и российским законодательством об авторском праве и смежных правах. 18+ запрещено для детей. При перепечатке или цитировании ссылка на ИА «Башинформ» обязательна. Для интернет-изданий и социальных сетей прямая активная гиперссылка обязательна. Использование логотипа ИА «Башинформ» в целях, не связанных с ссылкой на агентство при перепечатке или цитировании, допускается только с письменного разрешения АО ИА «Башинформ».

Бөгөн сәғәт көндөҙгө өстән һуң "Юлдаш" радиоһын асһағыҙ, Илгиз Шәкүров менән әңгәмә тыңлап, уның ижады тураһында яҡшыраҡ белерһегеҙ, йырҙарын тыңлап кинәнерһегеҙ. Әйткәндәй.... Реклама. Читайте нас в © 2020 Сайт издания "Йәнтөйәк" Копирование информации сайта разрешено только с письменного согласия администрации. Башҡортостан Республикаһының Матбуғат һәм киң мәғлүмәт саралары агентлығы һәм Башҡортостан Республикаһының "Башҡортостан Республикаһы" Нәшриәт йорто дәүләт унитар предприятиеһы.

Сөгөлдөр кеүәҫе айырыуса ҡатын-ҡыҙҙарға файҙалыҠатын-ҡыҙҙарҙа онкология сире булмаһын өсөн, халыҡ табиптары уларға сөгөлдөр кеүәҫе эсергә кәңәш итә. Сөгөлдөр кеүәҫе айырыуса ҡатын-ҡыҙҙарға файҙалы Ҡатын-ҡыҙҙарҙа онкология сире булмаһын өсөн, халыҡ табиптары уларға сөгөлдөр кеүәҫе эсергә кәңәш итә. Ул шулай уҡ организмды шлактарҙан таҙарта, юғары ҡан баҫымын төшөрә, бауырҙы,ҡан тамырҙарын таҙарта. Бының өсөн 500 гр сөгөлдөр, 3 литр һыу, 50 гр ҡара икмәк, 10 гр сөпрә, 100 гр шәкәр ҡомо кәрәк буласаҡ. Сөгөлдөрҙө йоҡа телемләп турайбыҙ ҙа һыуға һалып бешерәбеҙ. Һыу сөгөлдөрҙө ҡапларлыҡ ҡына булһын. Бешеп сыҡҡас, сөгөлдөрҙө һөҙөп алабыҙ. Буласаҡ кеүәҫ өҫтөнә ҡалған һыуҙы ағыҙабыҙ. Әлеге һыу ҡайнап сыҡҡан һәм йылымыс булырға тейеш. Уға ҡара икмәк, шәкәр, сөпрә һалабыҙ һәм бер-ике көн ҡараңғы урында тотабыҙ. Һуңынан кеүәҫте һөҙәбеҙ, һыуытҡыста тотабыҙ. 2-се ысул: - 1 эре сөгөлдөр, - 2 л һыу (ҡайнап һыуытылған йә иһә таҙартылған), - 4 аш ҡалағы шәкәр, - 1 телем ҡатҡан арыш икмәге. Йыуып таҙартылған сөгөлдөрҙө ваҡлап турап өс литрлы банкаға һалырға, һыу һалырға, икмәк, шәкәр өҫтәргә. Марля мелән ҡаплап өс тәүлеккә ҡараңғы урында тоторға. Һөҙөп һыуытҡыста һаҡларға. Көнөнә 3 тапҡыр икешәр аш ҡалағы ашар алдынан 30 минут ҡалғас эсергә. Читайте нас в © "Ейәнсура таңдары" сайты, 2020 Гәзит Элемтә, мәғлүмәт технологиялары һәм киң коммуникациялар өлкәһендә күҙәтеү буйынса федераль хеҙмәттең Башҡортостан Республикаһы буйынса идаралығында теркәлде. ПИ ТУ02-01355-се һанлы теркәү тураһында таныҡлыҡ 2015 йылдың 10 июлендә бирелгән.

Аҡланда — һабантуй. Йорт хайуандары менән урман, ҡыр йәнлектәре ярыша. Ләкин улар, мәктәптә уҡымағас, ҡушып-ала белмәйҙәр.Бәлки, һин математика серҙәре менән бүлешерһең?Мәрәйҙәрҙе һанап шаҡмаҡтарға тултыр ҙа иҫәбен сығар! Ҡайһы команда еңгән? Әллә инде дуҫлыҡ өҫтөнлөк алғанмы? Ат мышыны нокаутҡа ебәрә.Һыйыр менән боланды күр әле, кем еңере билдәле! У-й-йуй-йуй... Бүребай тейенде осороп ҡына төшөрә инде... Һай, әтәс! Ҡайһылай этте йүгәнләгән!Ә был бәләкәстәр сипылдашып ҡайҙа йүгерә икән?..— Их, күңелле лә инде һабантуй, хатта күркә менән һуйыр ҙа бейергә төшкән! Зөбәйҙә ИСЛАМОВА әҙерләне.05-2017 Аҡланда — һабантуй. Йорт хайуандары менән урман, ҡыр йәнлектәре ярыша. Ләкин улар, мәктәптә уҡымағас, ҡушып-ала белмәйҙәр. Бәлки, һин математика серҙәре менән бүлешерһең? Мәрәйҙәрҙе һанап шаҡмаҡтарға тултыр ҙа иҫәбен сығар! Ҡайһы команда еңгән? Әллә инде дуҫлыҡ өҫтөнлөк алғанмы? Ат мышыны нокаутҡа ебәрә. Һыйыр менән боланды күр әле, кем еңере билдәле! У-й-йуй-йуй... Бүребай тейенде осороп ҡына төшөрә инде... Һай, әтәс! Ҡайһылай этте йүгәнләгән! Ә был бәләкәстәр сипылдашып ҡайҙа йүгерә икән?.. — Их, күңелле лә инде һабантуй, хатта күркә менән һуйыр ҙа бейергә төшкән! Зөбәйҙә ИСЛАМОВА әҙерләне. 05-2017 Читайте нас в © «Аҡбуҙат» - Мәктәпкәсә йәштәге һәм башланғыс класс уҡыусылары өсөн әҙәби-нәфис журнал. Сайттағы мәҡәләләрҙе администрацияның ризалығы менән генә күсереп алырға рөхсәт ителә. Ойоштороусылары: Башҡортостан Республикаһының Матбуған һәм киң мәғлүмәт саралары буйынса агентлығы; Башҡортостан Республикаһының Яҙыусылар союзы.

“Ейәнсура таңдары”нанТандыр оттоҡ бүләккә,Ләүәш бешерергә типБарып килдек еләккә! –Ҡышҡы бүләк уйнатыуҙа тандыр отоп, әленән-әле ләүәштәр бешереп, балаларын, яҡындарын һыйлап һөйөнгән Башҡорт Бармағы ауылынан гәзит уҡыусыларыбыҙ Кинйәбаевтарҙың ҡыуанысын килендәре Рәйлә бына шулай шиғри юлдарға һалып, фотоларын ебәрҙе. Әйткәндәй, “Ейәнсура таңдары”нан Тандыр оттоҡ бүләккә, Ләүәш бешерергә тип Барып килдек еләккә! – Ҡышҡы бүләк уйнатыуҙа тандыр отоп, әленән-әле ләүәштәр бешереп, балаларын, яҡындарын һыйлап һөйөнгән Башҡорт Бармағы ауылынан гәзит уҡыусыларыбыҙ Кинйәбаевтарҙың ҡыуанысын килендәре Рәйлә бына шулай шиғри юлдарға һалып, фотоларын ебәрҙе. Әйткәндәй, беҙҙән телефон, бензобысҡы, телевизор һ.б. бүләк отоусы гәзит уҡыусыларыбыҙ ҙа әле булһа “Ейәнсура таңдары”на рәхмәт уҡый. Ҡыҫҡаһы, был юлы ла традицияға тоғро ҡалып, икенсе ярты йыллыҡҡа “Ейәнсура таңдары”на яҙылыусылар араһында 15 июлдә бүләк уйнатабыҙ. Илдәге хәл-торошҡа бәйле, ул тамашасыларһыҙ үтә. Бүләк уйнатыу барышын “Бәйләнештә” селтәрендә “Ейәнсура таңдары” гәзите” төркөмөндә Тура эфирҙа ҡарай алаһығыҙ. Ә инде шәп бүләкле булыу өсөн 2020 йылдың икенсе яртыһына яҙылып, квитанция күсермәһен беҙгә ғәҙәттәгесә ебәреү ҙә етә. Читайте нас в © "Ейәнсура таңдары" сайты, 2020 Гәзит Элемтә, мәғлүмәт технологиялары һәм киң коммуникациялар өлкәһендә күҙәтеү буйынса федераль хеҙмәттең Башҡортостан Республикаһы буйынса идаралығында теркәлде. ПИ ТУ02-01355-се һанлы теркәү тураһында таныҡлыҡ 2015 йылдың 10 июлендә бирелгән.

- Туғаным, кил әле бында, кил.Баҙарҙа аңшайып йөрөгәнемде күреп, себеш һатып торған ханым үҙенә әйҙүкләне:- Минән генә ал, минән генә, иң яҡшыларын бирәм. Бында иң һәйбәттәре минеке. Бала кеүек ҡарайым бит уларҙы. Ғүмер буйы ҡошсолоҡ фабрикаһында эшләгәс, уның рәт-сиратын яҡшы беләм. Бүтәндәрҙеке тәк сибә. Унан апай себеште нисек тәрбиәләүе, нимәләр ашатыуы хаҡында тәфсирләп һөйләй башланы: Үҙең үҫтергән тауыҡҡа, үҙеңдең күкәйеңә етәме ни ул! Үҙем шунда эшләгәс, нимә ашатҡандарын вис беләм. Бөтәһе лә химия!Апай ярым бышылдауға күсте. Бармағы менән бирерәк торған ҡатынға төртөп күрһәтте.- Хоҙайым, анау ҙа себеш һатып торған була, әҙәм алдап! Гонаһынан да ҡурҡмай. Былтыр берәү килеп, себештәрең ыслабый булды, иртәгәһенә үк вис ҡырылды, тип зыҡ ҡубып әрләшеп йөрөгәйне, - тине апай, - иридакцияла эшләйем тиһең инде? - тип ҡабатлап һораны ул.- Эйе.- Ҡайһы райондан?- Ҡырмыҫҡалынан, - тинем.-Атаҡ, мин дә шунан. Яҡташтар икәнбеҙ. Ҡайһы ауылдан?- Ҡарағайҙан.-Бәй, күрше ауыл бит.- Улай булғас, Фәлән Фәләновичты беләһеңдер? – Ул миңә таныш кешенең исем-шәрифен әйтте.-Беләмсе.- Шуның менән бер урамда үҫтек инде. Хәҙер әллә кем булып, гыластук тағып йөрөһә лә, элек эт аламаһы булды. Ул әсәләре, Хоҙайым, күршеләрҙе тамам толландарҙы. Аҙаҡ беҙ леспромхозға күсеп киттек унан. Колбаса менән аҡ икмәк кенә ашап йәшәнек. Калхуз мәңге хәйерсе булды бит, ашарға икмәге булманы.Бер аҙҙан яҡташ апай бер ойошмала етәксе булып эшләгән икенсе кешене иҫкә төшөрҙө.- Шуны беләһеңдер?- Беләм, әлбиттә!- Уны ла бик маҡтамайҙар, насар, ағас игәү, тиҙәр. Ҡул аҫтында эшләгәндәрҙе тамам озлата икән…Апайҙың беҙҙең төбәктән сыҡҡан билдәле кешеләр хаҡында күп белеүе хаҡында хайран ҡалдым. Был тиклем мәғлүмәтте ҡайҙан йыйғандыр...Бер аҙ туҡталып торған арала эше менән ҡыҙыҡһынам.- Үтәме?- Үтмәгән ҡайҙа ул! Ҡырылышып алалар.- Тимәк, файҙаһы бар?- Булмаһа, ошонда бушҡа тораммы ни! Былтыр Төркиәлә булдым, быйыл үҙебеҙҙең Ҡырымға барырға тип торам. Пенсия аҡсаһына ғына ҡарап торһаң, йәшәрһең бында.- Улайһа, һәйбәт.Унан яҡташ апай йәнә минән “имтихан” алыуын дауам итте.-Ҡатының ҡайһы райондан?- Нуримандан.- Башҡортмо?- Эйе.- Ҡайҙа эшләй?- Нәшриәттә.- Балаларығыҙ нисәү?- Ике ҡыҙыҡай.- Янына бер малай ҙа апҡайтырға кәрәк. Әтеү фамилияң юғала. Илдә сәпсек үлмәй ул. Ана беҙ унау үҫтек.- Апай, үҙегеҙҙең балалар нисәү? Хәҙер ҙурҙарҙыр инде? – тип һорай ҡуйҙым.- Әйҙәгеҙ, был хаҡта һөйләшмәйек. - Әле генә тытылдығы сыҡҡан апай ҡырт киҫте, йөҙө үҙгәрҙе. Унан телефон һандарын һорап алды.- Кәрәк булһа, шылтыратырмын әле...Иң аптыратҡаны һуңынан булды: яҡташ апай маҡтап-маҡтап һатҡан себештәрҙең иртәгәһенә яртыһы бер-бер артлы үлде. - Туғаным, кил әле бында, кил. Баҙарҙа аңшайып йөрөгәнемде күреп, себеш һатып торған ханым үҙенә әйҙүкләне: - Минән генә ал, минән генә, иң яҡшыларын бирәм. Бында иң һәйбәттәре минеке. Бала кеүек ҡарайым бит уларҙы. Ғүмер буйы ҡошсолоҡ фабрикаһында эшләгәс, уның рәт-сиратын яҡшы беләм. Бүтәндәрҙеке тәк сибә. Унан апай себеште нисек тәрбиәләүе, нимәләр ашатыуы хаҡында тәфсирләп һөйләй башланы: Үҙең үҫтергән тауыҡҡа, үҙеңдең күкәйеңә етәме ни ул! Үҙем шунда эшләгәс, нимә ашатҡандарын вис беләм. Бөтәһе лә химия! Апай ярым бышылдауға күсте. Бармағы менән бирерәк торған ҡатынға төртөп күрһәтте. - Хоҙайым, анау ҙа себеш һатып торған була, әҙәм алдап! Гонаһынан да ҡурҡмай. Былтыр берәү килеп, себештәрең ыслабый булды, иртәгәһенә үк вис ҡырылды, тип зыҡ ҡубып әрләшеп йөрөгәйне, - тине апай, - иридакцияла эшләйем тиһең инде? - тип ҡабатлап һораны ул. - Эйе. - Ҡайһы райондан? - Ҡырмыҫҡалынан, - тинем. -Атаҡ, мин дә шунан. Яҡташтар икәнбеҙ. Ҡайһы ауылдан? - Ҡарағайҙан. -Бәй, күрше ауыл бит. - Улай булғас, Фәлән Фәләновичты беләһеңдер? – Ул миңә таныш кешенең исем-шәрифен әйтте. -Беләмсе. - Шуның менән бер урамда үҫтек инде. Хәҙер әллә кем булып, гыластук тағып йөрөһә лә, элек эт аламаһы булды. Ул әсәләре, Хоҙайым, күршеләрҙе тамам толландарҙы. Аҙаҡ беҙ леспромхозға күсеп киттек унан. Колбаса менән аҡ икмәк кенә ашап йәшәнек. Калхуз мәңге хәйерсе булды бит, ашарға икмәге булманы. Бер аҙҙан яҡташ апай бер ойошмала етәксе булып эшләгән икенсе кешене иҫкә төшөрҙө. - Шуны беләһеңдер? - Беләм, әлбиттә! - Уны ла бик маҡтамайҙар, насар, ағас игәү, тиҙәр. Ҡул аҫтында эшләгәндәрҙе тамам озлата икән… Апайҙың беҙҙең төбәктән сыҡҡан билдәле кешеләр хаҡында күп белеүе хаҡында хайран ҡалдым. Был тиклем мәғлүмәтте ҡайҙан йыйғандыр... Бер аҙ туҡталып торған арала эше менән ҡыҙыҡһынам. - Үтәме? - Үтмәгән ҡайҙа ул! Ҡырылышып алалар. - Тимәк, файҙаһы бар? - Булмаһа, ошонда бушҡа тораммы ни! Былтыр Төркиәлә булдым, быйыл үҙебеҙҙең Ҡырымға барырға тип торам. Пенсия аҡсаһына ғына ҡарап торһаң, йәшәрһең бында. - Улайһа, һәйбәт. Унан яҡташ апай йәнә минән “имтихан” алыуын дауам итте. -Ҡатының ҡайһы райондан? - Нуримандан. - Башҡортмо? - Эйе. - Ҡайҙа эшләй? - Нәшриәттә. - Балаларығыҙ нисәү? - Ике ҡыҙыҡай. - Янына бер малай ҙа апҡайтырға кәрәк. Әтеү фамилияң юғала. Илдә сәпсек үлмәй ул. Ана беҙ унау үҫтек. - Апай, үҙегеҙҙең балалар нисәү? Хәҙер ҙурҙарҙыр инде? – тип һорай ҡуйҙым. - Әйҙәгеҙ, был хаҡта һөйләшмәйек. - Әле генә тытылдығы сыҡҡан апай ҡырт киҫте, йөҙө үҙгәрҙе. Унан телефон һандарын һорап алды.- Кәрәк булһа, шылтыратырмын әле... Иң аптыратҡаны һуңынан булды: яҡташ апай маҡтап-маҡтап һатҡан себештәрҙең иртәгәһенә яртыһы бер-бер артлы үлде.

Яҙғы баҫыу эштәре тамамланғас, районыбыҙҙа йыл һайын һәм киң ҡолас менән халҡыбыҙҙың яратҡан байрамы – Һабантуй үткәрелә. Быйыл да 10 июнь көндө Кәшәк ауылы эргәһендәге йәшел туғайҙа бик тә йәмле һәм күркәм итеп ойошторолдо ул. Байрам райондың үҙешсән артистарының концерт номерҙары, Балалар-үҫмерҙәр спорт мәктәбенең тхэквондо бүлеге, ушу көрәше буйынса “Легион” спорт клубы тәрбиәләнеүселәренең сығышы менән башланды. Рәсми тантананы муниципаль район хакимиәте башлығы Реканс Фәнил улы Ямалеев асты . Ул үз сығышында 2017 йылда ла райондың Башҡортостандың алдынғы төбәктәре исемлегендә үҙ урынын һаҡлап ҡалыуы һәм бөртөклө, бөртөклө-ҡуҙаҡлы культуралар уңышың йыйып алыу һәм һөт етештереү буйынса лидерҙар араһында, ә һәр гектарҙан һуҡтырып алынған уртаса уңыш күрһәткесе буйынса республикала беренсе урында булуын билдәләне. Реканс Фәнил улы республика етәкселегенең ярҙамы һөҙөмтәһендә эшсәнлектә уңай күрһәткестәргә ирешеүебеҙ, агымдағы йыл башынан субсидиялар рәүешендә 97 млн. һумдан артығыраҡ аҡса бүленеүе тураһында ла һөйләне. Муниципаль район хакимиәте башлығы шулай уҡ 2018 йылдың Башҡортостанда Ғаилә йылы тип иғлан ителеүе һәм уның сиктәрендә Атайҙар конференцияһы, “Әсәләр-ҡыҙҙар” конкурсы, “Игеҙәктәр-биҙәктәр” байрамы, ғаилә ялдары үтеүе тураһында әйтеп үтте. Реканс Фәнил улы шулай уҡ Һабантуй майҙанына йыйылыусыларҙы Рәсәй көнө менән ҡотланы һәм сығышы ахырында бөтәһенә лә изге теләкләр еткерҙе. Артабан район хакимиәте башлығы агросәнәғәт комплексы алдынғыларын бүләкләне һәм яҙғы баҫыу эштәренә йомғаҡ яһаны. Башҡарылған эш һөҙөмтәләре буйынса “Базы” кооперативы еңеүсе тип иғлан ителде, хужалыҡ 1 дәрәжә Диплом һәм 50 мең һум аҡса менән бүләкләнде. Икенсе урынға сыҡҡан “Герой” кооператив-колхозына 2 дәрәжә Диплом һәм 40 мең һум аҡса тапшырылды. Өсөнсө урынды алған “Победа” кооператив-колхозы 3 дәрәжә Диплом һәм 30 мең һум премия эйәһе булды. Тантанала шулай уҡ ауыл биләмәләре араһында төҙөкләндереү, санитар таҙартыу һәм янғын хәүефһеҙлеге буйынса башҡарылған сараларға йомғаҡ яһалды. Был йәһәттән район конкурсы еңеүсеһе тип Рәжәп ауыл Советы ауыл биләмәһе иғлан ителде. Уңа еңеүсе Дипломы һәм “Лада-Приора” автомобиле бүләк ителде. Артабан һүҙ Һабантуйҙың мәртәбәле ҡунаҡтары – муниципаль берәмектәр менән хеҙмәттәшлек итеү буйынса идаралыҡ начальнигы Г.Я.Букреев, Башҡортостан ауыл хужалығы министры урынбаҫары П.А.Иофинов, Дәүләт Йыйылышы – Ҡоролтай депутаты В.В.Соколов, Дәүләт Йыйылышы – Ҡоролтай депутаты Н.Й.Баһауетдиновтың урынбаҫары Ф.З.Хәмидуллин, Дәүләт Йыйылышы – Ҡоролтай Секретариаты етәксеһе урынбаҫары Н.Р.Янбухтин сығыш яһап, саҡмағоштарға тәбрикләү һүҙҙәрен еткерҙе һәм бүләктәр тапшырҙы. Үткән йыл еңеүселәре – “Базы ауыл хуҗалыгы кооперативы” йәмғиәте һәм Йомаш ауыл биләмәһе вәкилдәре “Һабантуй-2018” әләмен күтәргәнән һуң майҙанға йыйылыусылар район хужалыҡтары, ойошмалары һәм учреждениелары парадын ҡараны. Байрамдың тантаналы өлөшө тамамланғандан һуң ауыл хужалығы кооперативтары бригадирҙары, машина менән һыйыр һауыу операторҙары, механизаторҙар, ат туғарып егеү оҫталары конкурстары, ат сабыштары, спорт ярыштары һәм халыҡ уйындары башланды. Барлыҡ төр ярыштар һәм конкурстар һөҙөмтәләре буйынса “Һабантуй-2018” халыҡ байрамы чемпионы тип “Базы ауыл хужалығы кооперативы” йәмғиәте иғлан ителде. Байрамға килгән халыҡты бай йөкмәткеле концерт программаһы менән артистар Артур Туҡтағолов, Рөстәм һәм Ләйлә Ғәлиевтар ҡотланы. Читайте нас в Газета "Сарманай" региональная газета г.Дюртюли, Дюртюлинского,Илишевского Кушнаренковского и Чекмагушевского районов Республики Башкортостан Регистр.номер ПИ №ТУ 02-01522 Главный редактор Амирханов Ф.Ф.

Архангел районы Үрге Ләмәҙ ауылы эргәһендә туристик база төҙөлә. Төҙөлөшкә 4,5 миллион һум аҡса бүленгән. Үрге Ләмәҙ тәбиғәтенең матурлығы менән хайран итә һәм туристарҙы ылыҡтыра. Ауыл Ләмәҙ йылғаһы буйында ултыра, 4 километрҙа – Айыукүл тигән карст күле, 7-8 километрҙа Атыш шарлауығы бар. Архангел районы Үрге Ләмәҙ ауылы эргәһендә туристик база төҙөлә. Төҙөлөшкә 4,5 миллион һум аҡса бүленгән. Үрге Ләмәҙ тәбиғәтенең матурлығы менән хайран итә һәм туристарҙы ылыҡтыра. Ауыл Ләмәҙ йылғаһы буйында ултыра, 4 километрҙа – Айыукүл тигән карст күле, 7-8 километрҙа Атыш шарлауығы бар. Турбазаны 2021 – 2022 йылдар эсендә әҙер итергә йыйыналар. Унда алты эш урыны барлыҡҡа киләсәк. Проект муниципалитеттың «Эшҡыуарлыҡ сәғәте»ндә ҡаралған. Башҡортостан Иҡтисади үҫеш һәм инвестиция сәйәсәте министрлығы кәрәкле ярҙам күрһәтеләсәген белдергән. Белешмә 2019 йылдан алып райондар һәм ҡалаларҙың хакимиәттәрендә «Эшҡыуарлыҡ сәғәте» форматында аҙна һайын ултырыштар үтә. Республика йүнселдәре унда үҙ проекттарын күрһәтә, бизнес ойоштороу буйынса консультация ала. «Эшҡыуарлыҡ сәғәте»ндә ҡатнашыу өсөн муниципалитет хакимиәтен муниципаль берәмектең бизнес-шәрифенә мөрәжәғәт итергә кәрәк. Һүрәттәрҙә: Ләмәҙ буйы; Айыукүл. Фотолар: Википедиянан. Читайте нас в 1925-2020 «Һәнәк» Республика сатира һәм юмор журналының сайты. Сайт Республиканского журнала сатиры и юмора «Хэнэк» («Вилы»). Ойоштороусылары: Башҡортостан Республикаһының Матбуғат һәм киң мәғлүмәт саралары буйынса агентлығы; Башҡортостан Республикаһының "Республика Башкортостан" нәшриәт йорто дәүләт унитар предприятиеһы. Учредители: Агентство по печати и средствам массовой информации Республики Башкортостан; Государственное унитарное предприятие Республики Башкортостан Издательский дом "Республика Башкортостан". Зарегистрирован Федеральной службой по надзору в сфере связи, информационных технологий и массовых коммуникаций по Республике Башкортостан 20 февраля 2017 года. Свидетельство о регистрации ПИ № ТУ02-01584 Баш мөхәррир: Миләүшә Саяғәфәр ҡыҙы Ҡаһарманова Телефон (347)292-77-60 Электрон почта [email protected] Адресы 450079, Башҡортостан Республикаһы, Өфө ҡалаһы, Октябрҙең 50 йыллығы урамы, 13. Республика Башкортостан, г. Уфа, ул. 50-летия Октября, 13.

14 февралдә, 12.00 сәғәттә баш ҡаланың Башҡортостан урмансылары паркында парлылар өсөн романтик йүгереү ойошторола. Был – бере-берегеҙгә хис-тойғоларығыҙҙы белдереү, кәйефте күтәреү, ыңғай кисерештәр алыу өсөн бер мөмкинлек, ти ойоштороусылар. Дистанциялар түбәндәгесә: 2,5 километр (бер әйләнеш), 5 километр (2,5 километрҙан ике әйләнеш), 10 километр (4 әйләнеш) һәм 21,1 километр (7 әйләнеш). Уларҙы яңғыҙ йә парлап үтергә мөмкин. Дистанция еңеүселәрен бүләктәр көтә: брендлы браслеттар һәм йөрәк формаһындағы миҙалдар. Фотолар: "Бәйләнештә". Автор: Гүзәлиә Балтабаева https://bash.rbsmi.ru/articles/sport-m-turizm/Romantik-sara-a-ushili-i-676429/ Читайте нас в Ижтимағи-сәйәси гәзит. Ойоштороусылары: Башҡортостан Республикаһының Матбуғат һәм киң мәғлүмәт саралары агентлығы, Башҡортостан Республикаһының "Башҡортостан Республикаһы" нәшриәт йорто дәүләт унитар предприятиеһы. Свидетельство о регистрации СМИ: ПИ № ТУ 02 - 01391 от 12 августа 2015 г. выдано Управлением федеральной службы по надзору в сфере связи, информационных технологий и массовых коммуникаций по Республике Башкортостан. Главный редактор Имангулова М.Г.

1 ғинуарҙан яңы закондар һәм ҡағиҙәләр үҙ көсөнә инде. Уларҙың ҡайһы берҙәре тураһында аңлатып үтәбеҙ. *Минималь эш хаҡы күләме 12 792 һум тәшкил итте, Башҡортостанда – 14 710 һум. *Рәсәйҙә йәшәү минимумы 11 653 һум күләмендә билдәләнде. *Дистанцион эш (ситтән тороп) тураһындағы Хеҙмәт кодексына төҙәтмәләр индерелде. *Төбәктәргә түләүле медицина айнытҡыстары булдырыу хоҡуғы бирелде. *Тәүге тапҡыр эшкә урынлашыусыларға электрон хеҙмәт кенәгәләре асыласаҡ. *Янғынға ҡаршы яңы ҡағиҙәләр үҙ көсөнә инде. *Теркәлгән килемгә берҙәм һалым бөтөрөлдө. *Йылына 5 млн һумдан ашыу килем булғанда физик шәхестәргә һалымдың юғары ставкаһы – 15 процент билдәләнә. *1 млн һумдан артыҡ вкладҡа һалым булдырыла. Ставка 13 процент тәшкил итәсәк, вкладтың суммаһы түгел, ә уның процентына ғына һалым һалына. *Эшләмәүсе пенсионерҙарҙың страховка пенсиялары 6,3 процентҡа индексациялана. *Пенсия йәшен арттырыу реформаһы дауам итәсәк. Быйыл 1965 йылдың тәүге яртыһында тыуған ҡатын-ҡыҙҙар һәм 1960 йылдың тәүге яртыһында тыуған ир-аттар хаҡлы ялға сыға ала. *Әсәлек капиталы 483 881,83 һумға тиклем артты, икенсе бала өсөн – 155 550 һум. Тәүге балалары тыуғас әсәлек капиталы алмаған ғаиләләр өсөн икенсе балаға капитал 639 432 һум тәшкил итә. *Ауыл ипотекаһы яңылыҡтары: хәҙер арендала булған участкаларҙа ла төҙөргә мөмкин. Элеккесә йылына 3 процент ауыл ипотекаһын 30 меңдән аҙыраҡ кеше йәшәгән ауылдарҙа алырға була. *Әсәлек капиталын ауыл ипотекаһы буйынса тәүге взнос итеп файҙаланырға мөмкин. *Дәүләт хеҙмәттәрен алыу порцедураһы ябайлашты. Дәүләт хеҙмәттәре тәҡдим итеүсе власть органдары мөрәжәғәт итеүсенән эш хаҡын раҫлаусы, шулай уҡ опека һәм попечителлек органдары тарафынан бирелгән документтар талап итмәйәсәк. Тыуыу, никахлашыу, айырылышыу йәки үлем тураһындағы таныҡлыҡтарҙы башҡа илдә бирелгән осраҡта ғына тапшырырға кәрәк буласаҡ. *Ваҡытлыса эшкә яраҡһыҙлыҡ буйынса туранан-тура түләүҙәр системаһы тулыһынса эш башланы. Хәҙер страховкаһы булған граждандар пособиены эш биреүсе аша түгел, туранан-тура Социаль страховкалау фондынан ала. *Еңел сәнәғәт тауарҙарын һәм ювелир әйберҙәрен мотлаҡ маркировкалау индерелә. *Ҡатын-ҡыҙҙарҙың хеҙмәте сикләнгән зарарлы һәм хәүефле һөнәрҙәр исемлеге ҡыҫҡартыла. *Шоферҙар әҙер автомобиль аптечкалары һатып алмаһа ла була, Рәсәй Һаулыҡ һаҡлау министрлығы бойороғондағы исемлеккә ярашлы, улар дарыуҙарҙы үҙҙәре комплектлай ала. *Күп фатирлы йорттарҙа капиталь ремонт өсөн түләү артты. Алтынсы ҡатҡа тиклемге квартира хужалары бер квадрат метр өсөн 7,18 һум түләйәсәк. Зилә ВӘЛИУЛЛИНА әҙерләне. Фото:vesti-kareliya.mirtesen.ru Читайте нас в © 2020 Сайт издания «Әлшәй хәбәрҙләре» Копирование информации сайта разрешено только с пись менного согласия администрации.

Күгәрсен кеүек матур төбәктә тыуып үҫеп тә, шиғриәткә, сәнғәткә ғашиҡ булмау мөмкин түгелдер. Матур тәбиғәте, күҙ ҡамаштырыр аллы-гөллө сәскәле яландары, урмандары, ҡырҙары, тулҡынланып ятҡан иген баҫыуҙары, күҙ йәшендәй саф шишмәләре, мул һыулы йылғалары, хеҙмәт һөйгән кешеләре менән дан тотҡан был төбәк кешегә һүнмәҫ-һүрелмәҫ илһам бирәлер. Альбина Мөҙәрис ҡыҙы Айҙарбәкова менән мин редакцияла эшләй башлағас танышҡайным. Зауыҡлы, сибәр ханымды йә йырсы, йә артист, йә кәмендә бейеүселер тип уйланым. Уйым раҫҡа сыҡты, район үҙәгенә яңы күсенеп, эш башлаған мәле ине. Аҙағыраҡ сәхнәлә алып барыусы сифатында йыш осраттым уны. Тамашасыларҙы моңло бәрхәт тауышы, бай теле, сәхнәлә үҙен ышаныслы тотоуы менән әсир итә ул. Ә ижадына килгәндә инде, уның ижады менән күптән танышмын. Альбина Мөҙәрис ҡыҙы яҙған шиғыр һүҙҙәренә Башҡортостан Республикаһының атҡаҙанған мәҙәниәт хеҙмәткәрҙәре, үҙешмәкәр композиторҙар Хәлит Мусин һәм Ғәлим Кинйәбулатов йырҙар ижад иткән. Район гәзитендә лә йыш донъя күрә ижад емештәре. Уның ижади эшмәкәрлеге Зәйнәб Биишева исемендәге район премияһы менән дә баһаланды. Ижади күңелле, хисле йөрәкле кешенең генә йөрәгендә тыуған яғына, уның кешеләренә, ғөмүмән, донъяға оло мөхәббәт яралалыр: "…Күгәрсенем, ғәзиз ерем, Йыр-моңдарҙы һинән алам…" Ысынлап та, Күгәрсен ере кеүек матур төбәктә тыуып үҫеп тә, шиғриәткә, сәнғәткә ғашиҡ булмау мөмкин түгелдер. Сөнки матур тәбиғәте, күҙ ҡамаштырыр аллы-гөллө сәскәле яландары, урмандары, ҡырҙары, тулҡынланып ятҡан иген баҫыуҙары, күҙ йәшендәй саф шишмәләре, йылғалары, хеҙмәт һөйгән кешеләре менән дан тотҡан был төбәк кешегә һүнмәҫ-һүрелмәҫ илһам бирәлер. Илһамды ул да тыуған төйәгенән, уның ябай кешеләренән алалыр. Ябай игенсенең хеҙмәтенә, ер кешеһенә, ауылының ағинәйҙәренә, дуҫтарына арналған шиғырҙарында был асыҡ сағыла: "…Ҡайтып киләм әле, ауылыма Хәтирәләр елдәй ағыла…" Һәм тағы ла шуны әйтеп үтмәү мөмкин түгел - Альбинаның шиғриәтендә яҡташыбыҙ, Башҡортостандың халыҡ яҙыусыһы Зәйнәб Абдулла ҡыҙы Биишева ижадының йоғонтоһо ла һиҙелә: "…Башҡорт телем, тәрән диңгеҙҙәй һин, Бөйөкһөң һин һәм дә ҡәҙерле…" Тормош, йәшәү һәм үлем хаҡында, донъяның фанилығы тураһында ла уйланып яҙылған шиғырҙары байтаҡ. Яҡын кешеңде юғалтыу ауырлығын үҙ йөрәге аша үткәреп, ҡайғыларҙы үҙ иңендә күтәргән автор һыҙланыуҙарын, йән иңрәүҙәрен шиғыр юлдарына һала. Йәшлекте һағыныу - ул барыһына ла хас тойғо. Ҡабатланмаҫ мәлдәрҙе юҡһыныу хистәрен дә ул шиғыр юлдары итеп теҙгән: "…Яҙғы һулыш һөйөү өҫтәй, Күңелдәр бөрөләнә. Йәшлек тойғоларын тойоп, Йөрәктәр телгеләнә…" *** "…Йәшлегем – гүзәл мәлемде Юҡһынып иҫкә алам. Көтһәм дә ул килмәҫ ҡабат, Өмөтләнһәм дә һаман…" *** "…Күңелемдең иләҫ-миләҫ сағы, Һүрелмәсе дәртем тағы ла. Хистәремде минең аңлағыҙсы, Йәшлегемдең йәшнәр сағы ла…" Уның шиғриәте әллә ни киң даирәле лә түгел. Яңы образдар ҙа асмай ул. Шиғырҙары тәрән фәлсәфәгә һәм әллә ниндәй бөйөклөктәр хаҡында уйланыуҙарға ла ҡоролмаған. Яңы темалар күтәрәм, тип тә баш ватмай автор. Ул ни бары күңел кисерештәрен шиғыр юлдарына һала, йөрәген, күңелен аса, хис-тойғоларын һүрәтләй. Һәм нәҡ ошо хистәр ауаздашлығы менән уҡыусылары – хеҙмәттәштәре, ижадташтары, ауылдаштары күңеленә яҡын уның ижад емештәре. Һеҙҙең иғтибарығыҙға Альбина Айҙарбәкованың бер нисә шиғырын тәҡдим итәбеҙ. "Еттем әле ҡыштарыма..." Индем әле ҡыштарыма Яңыртып хистәремде, Көҙ һағыштарын оҙатып, Ямғырлы кистәремде. Аҡ бурандарға уралдым, Сорнап ынйы нурҙарын. Һағышлы йән сафлыҡ бөркөп, Таратһын моң-йырҙарын. Еттем әле ҡыштарыма, Аҡ моңдарға уралып. Моңдар сыңлай күңелемдә Ҡыштарымдан йыр алып. Индем әле ҡыштарыма - Яңырттым хистәремде. Бик һағындым айлы, һалҡын Йондоҙло кистәремде. Шишмә һыуын әсәй алып ҡайта... (ҡәҙерле әсәйем Ғәтиә Фәсхетдин ҡыҙы рухына) Шишмә һыуын әсәй алып ҡайта Көйәнтәһен һалып иңенә. Мөлдәрәмә тулы һыуҙар кеүек Бәхет теләй ине ул миңә! Шөкөр итәм, һөйгән эшем дә бар, Бәхетлемен, тимен, үҙем дә. Дуҫтарым күп, шөкөр, туғандар ҙа Яҡты итә ҡара төнөмдө. Тик күңелгә моңһоу, ниҙер етмәй Көн болоҡһоу, кәйеф юҡ һымаҡ. Бала саҡҡа йүгереп ҡайтҡым килә Тулап тибә йөрәк – арғымаҡ. Ығы-зығы тынып ҡала төҫлө, Мөлдөрәмә тула күңел дә. Әйтерһең дә, әсәм йыуатҡандай Көйәнтәһе минең иңемдә... Үҙем булайым имен Ялҡытты ваҡ мәшәҡәттәр, Нисек һуң ҡотолайым? Уйҙарым менән ҡыуамын, Ығы-зығы дауам итеп, Ҡабатлана көн һайын. Ваҡыт етмәй ашығамын, Һис булмай сабыр итеп. Уйылған да уйҙарыма Көндәлек ваҡ-мәшәҡәттәр, Гел тора мине көтөп. Ярһыйым да тынысланам, Нисек өлгөрмәк кәрәк? Мәшәҡәттәр икһеҙ-сикһеҙ, “Йәшәү йәме мәшәҡәттә”, тип тибә кеүек йөрәк. Туҡта-туҡта, мәшәҡәтһеҙ Нисек йәшәргә, тимен?! Уйылған бит уйҙарыма, Сыҙай алмам мәшәҡәтһеҙ, Үҙем булайым имен! Читайте нас в Башҡортостан Республикаһы Күгәрсен районы "Мораҙым" ижтимағи-сәйәси гәзитенең рәсми сайты. Ойоштороусылары: Башҡортостан Республикаһының Матбуғат һәм киң мәғлүмәт саралары агентлығы, Башҡортостан Республикаһының "Башҡортостан Республикаһы" нәшриәт йорто дәүләт унитар предприятиеһы. Элемтә, мәғлүмәт технологиялары һәм киң коммуникациялар өлкәһендә күҙәтеү буйынса федераль хеҙмәттең Башҡортостан Республикаһы буйынса идаралығында теркәлде. 2015 йылдың 12 авгусында бирелгән ПИ ТУ 02-01395-се һанлы теркәү тураһындағы таныҡлыҡ. Директор (баш мөхәррир) Ладыженко А.Ғ., "Мораҙым" гәзите мөхәррире вазифаһын башҡарыусы Р.И.Исҡужина.

2011 йылда Башҡортостандың транспорт комплексы объекттарын төҙөүгә һәм реконструкциялауға федераль бюджеттан 2,583 миллиард һум йүнәлтеү планлаштырыла. Был аҡсаның ҙур өлөшөн – 2,316 миллиардты — республика «2010-2015 йылдарға Рәсәйҙең транспорт системаһын үҫтереү» федераль маҡсатлы программаһы буйынса аласаҡ. Шуның 305 миллионы «Граждандар авиацияһы» ярҙамсы программаһын тормошҡа ашырыуға, атап әйткәндә, «Өфө» халыҡ-ара аэропортында аэродром япмаларын яңыртыу һәм яҡтылыҡ-сигнал ҡорамалдарын алмаштырыу проектын эшләүгә тәғәйенләнгән. «Автомобиль юлдары» ярҙамсы программаһын ғәмәлгә ашырыуға 2,01 миллиард һумдан ашыу аҡса бүлеү ҡаралған. Ул М-5 «Урал» һәм М-7 «Волга» федераль автомобиль юлдарының Башҡортостан аша үткән участкаларын төҙөүгә һәм реконструкциялауға, шулай уҡ республиканың Саҡмағош, Стәрлетамаҡ, Әбйәлил, Мишкә, Бүздәк һәм Тәтешле райондары ауылдарына юлдар һалыуға йүнәлтеләсәк. «2009-2015 йылдарға Рәсәй Федерацияһының һауа хәрәкәтен ойоштороу берҙәм системаһын модернизациялау» маҡсатлы федераль программаһы буйынса Башҡортостан 2,4 миллион һум алырға тейеш. Был аҡсаны һауа хәрәкәте менән идара итеү средстволары комплексын реконструкциялау һәм техник яҡтан ҡайтанан йыһазландырыу, Өфө аэропортында осоштарҙы һәм электр элемтәһен радиотехник тәьмин итеү буйынса проект эштәренә йүнәлтеү планлаштырыла. Бынан тыш, «Берҙәм Рәсәй» партияһының «Рәсәйҙең яңы юлдары» проекты программаһы буйынса Өфө ҡалаһы урамдарын киңәйтеүгә республикаға 265 миллион һум бүленәсәк. Автор:"Башинформ" Теги:юлдар Читайте нас в Рубрики Йәмғиәт Спорт Иҡтисад Хәл-ваҡиғалар Мәҙәниәт Сәйәсәт Лонгрид Электрон почта [email protected] Адресы 450077, Уфа, Кирова, 45 Реклама хеҙмәте (347) 250-11-11 Редакция (347) 250-07-28 Ҡабул итеү бүлмәһе (347) 250-05-07 Хеҙмәттәшлек (347) 250-06-14 Кадрҙар бүлеге [email protected] Кире бәйләнеш © 1992-2022 АО ИА «Башинформ». Свидетельство о регистрации СМИ № ТУ 02-01609 от 25.09.2017 г., выдано Управлением Федеральной службы по надзору в сфере связи, информационных технологий и массовых коммуникаций по Республике Башкортостан. Вся информация и материалы, размещенные на сайте www.bashinform.ru защищены международным и российским законодательством об авторском праве и смежных правах. 18+ запрещено для детей. При перепечатке или цитировании ссылка на ИА «Башинформ» обязательна. Для интернет-изданий и социальных сетей прямая активная гиперссылка обязательна. Использование логотипа ИА «Башинформ» в целях, не связанных с ссылкой на агентство при перепечатке или цитировании, допускается только с письменного разрешения АО ИА «Башинформ».

2014 йылдың 16 мартында Ҡырымда референдум үтте. Урындағы халыҡтың 96,7 проценты Рәсәй составына инеү теләген белдерҙе һәм тарихи ғәҙеллек тормошҡа ашып, ярымутрау беҙҙең илгә ҡушылды. Демократик йәмғиәт ҡануны менән файҙаланып, Ҡырым граждандары үҙ билдәләнеш йәһәтенән шәхси хоҡуҡи мәнфәғәттәрен яҡлай алды. Ҡырымдың Рәсәй составына инеүенә 1 йыл Асыҡ студия 2015-03-19T08:52:05+00:00 ссылка для скачивания Студияға “Ҡырым яҙы” тураһында фекер алышыу өсөн билдәле фән докторы, академик Фәнил Фәйзуллинды һәм йәш тарихсы Азат Дауытовты саҡырҙыҡ. Фәнил Фәйзуллин: - Ҡырым халҡы Рәсәйгә ҡушылырға тырышыуы, Рәсәйгә ыңғай тойғолар белдереү менән айырылып торҙо. Бөгөнгө көндә Ҡырым кешеләре Рәсәйгә ҡайтанан әйләнеп ҡайтыу шатлығы менән йәшәй. Ҡырымдың яңынан Рәсәйгә ҡайтарылыуы документтар нигеҙендә хәл ителде. Азат Дауытов: - Тарихҡа ҡараһаҡ, Ҡырымдың Рәсәйгә ҡушылыу XVIII быуаттың икенсе яртыһында була. Ғосманлы империяһы (Османская империя) Ҡырымдан баш тарта һәм 1783 йылда Екатерина II манифест сығара. Был манифест буйынса Ҡырым Рәсәй империяһы составына инә. Совет осоронда Ҡырым АССР-ы төҙөлә һәм 1954 йылға тиклем айырым була. Хрущев указы менән 1954 йылдың 19 февралендә Украина АССР-на ҡушыла. Союз тарҡалғас, Ҡырым тулыһынса автономия яулай алмай Украина составында ҡала.

Ошо арала РФ Президенты Рәсәй халҡының традицион рухи-әхлаҡи ҡиммәттәрен һаҡлау һәм нығытыу буйынса дәүләт сәйәсәте нигеҙҙәрен раҫлау хаҡында указға ҡул ҡуйҙы. Рухи ҡиммәттәребеҙҙе һаҡлау буйынса беҙ ниҙәр эшләйбеҙ һәм эшләй алабыҙ? Сайттың архивы 2021 01 | 02 | 03 | 04 | 05 | 06 | 07 08 | 09 | 10 | 11 | 12 | 13 | 14 15 | 16 | 17 | 18 | 19 | 20 | 21 22 | 23 | 24 | 25 | 26 | 27 | 28 29 | 30 | 31 | 32 | 33 | 34 | 35 36 | 37 | 38 | 39 | 40 | 41 | 42 43 | 44 | 45 | 46 | 47 | 48 | 49 50 | 51 | 52 2020 01 | 02 | 03 | 04 | 05 | 06 | 07 08 | 09 | 10 | 11 | 12 | 13 | 14 15 | 16 | 17 | 18 | 19 | 20 | 21 22 | 23 | 24 | 25 | 26 | 27 | 28 29 | 30 | 31 | 32 | 33 | 34 | 35 36 | 37 | 38 | 39 | 40 | 41 | 42 43 | 44 | 45 | 46 | 47 | 48 | 49 50 | 51 | 52 2019 01 | 02 | 03 | 04 | 05 | 06 | 07 08 | 09 | 10 | 11 | 12 | 13 | 14 15 | 16 | 17 | 18 | 19 | 20 | 21 22 | 23 | 24 | 25 | 26 | 27 | 28 29 | 30 | 31 | 32 | 33 | 34 | 35 36 | 37 | 38 | 39 | 40 | 41 | 42 43 | 44 | 45 | 46 | 47 | 48 | 49 50 | 51 | 52 2018 01 | 02 | 03 | 04 | 05 | 06 | 07 08 | 09 | 10 | 11 | 12 | 13 | 14 15 | 16 | 17 | 18 | 19 | 20 | 21 22 | 23 | 24 | 25 | 26 | 27 | 28 29 | 30 | 31 | 32 | 33 | 34 | 35 36 | 37 | 38 | 39 | 40 | 41 | 42 43 | 44 | 45 | 46 | 47 | 48 | 49 50 | 51 | 52 2017 01 | 02 | 03 | 04 | 05 | 06 | 07 08 | 09 | 10 | 11 | 12 | 13 | 14 15 | 16 | 17 | 18 | 19 | 20 | 21 22 | 23 | 24 | 25 | 26 | 27 | 28 29 | 30 | 31 | 32 | 33 | 34 | 35 36 | 37 | 38 | 39 | 40 | 41 | 42 43 | 44 | 45 | 46 | 47 | 48 | 49 50 | 51 | 52 2016 01 | 02 | 03 | 04 | 05 | 06 | 07 08 | 09 | 10 | 11 | 12 | 13 | 14 15 | 16 | 17 | 18 | 19 | 20 | 21 22 | 23 | 24 | 25 | 26 | 27 | 28 29 | 30 | 31 | 32 | 33 | 34 | 35 36 | 37 | 38 | 39 | 40 | 41 | 42 43 | 44 | 45 | 46 | 47 | 48 | 49 50 | 51 | 52 2015 01 | 02 | 03 | 04 | 05 | 06 | 07 08 | 09 | 10 | 11 | 12 | 13 | 14 15 | 16 | 17 | 18 | 19 | 20 | 21 22 | 23 | 24 | 25 | 26 | 27 | 28 29 | 30 | 31 | 32 | 33 | 34 | 35 36 | 37 | 38 | 39 | 40 | 41 | 42 43 | 44 | 45 | 46 | 47 | 48 | 49 50 | 51 | 52 2014 09 | 10 | 11 | 12 | 13 | 14 | 15 16 | 17 | 18 | 19 | 20 | 21 | 22 23 | 24 | 25 | 26 | 27 | 28 | 29 30 | 31 | 32 | 33 | 34 | 35 | 36 37 | 38 | 39 | 40 | 41 | 42 | 43 44 | 45 | 46 | 47 | 48 | 49 | 50 51 | 52 ӘБДЕЛМӘМБӘТ ГӨР КИЛӘ... + - Бөрйән районының билдәле Әбделмәмбәт ауылын халыҡ телендә Ҡыпсаҡ тип тә атайҙар. Ауыл хакимиәте, мәктәбе, мәҙәниәт йорто, балалар баҡсаһы булған, 800-ҙән ашыу халыҡ йәшәгән ҡәҙимге ауыл ул. Үҙән йылғаһы буйында урынлашҡан был ауыл районда ғына түгел, республика кимәлендә дә үҙ йөҙөн күптән танытҡан. Ауыл төҙөклөгө, күркәм йорттары, арт-объекттары менән генә түгел, уңған ғаиләләре, тырыш, берҙәм, татыу халҡы менән күптәргә өлгө. Әле уларҙың "Айыҡ ауыл - 2021" республика конкурсының муниципаль этабында еңеү яулап, республика кимәлендә бәйге тотоуҙары. Күптән түгел Әбделмәмбәт ауылында "Быймалы хоккей" район-ара ярышы үтте. Сарала Бөрйән район хакимиәте башлығы Ғәзиз Манапов, Башҡортостан Республикаһы Дәүләт Йыйылышы-Ҡоролтай депутаты Айнур Бейембәтов һәм саҡырылған ҡунаҡтар - Белорет район хакимиәте башлығы урынбаҫары Илгиз Теләүбаев, Белорет районы Тирлән ҡасабаһы хакимиәте башлығы Ирина Нагорнова ҡатнашты. Байрам биҙәге - ағинәйҙәр Район кимәлендә ниндәй генә сара үтмәһен, ағинәйҙәрҙең нағышы, яҡты йөҙө һәр ваҡыт алдан йөрөй. Был юлы ла шулай булды. Байрам үтәсәк майҙан ағинәйҙәрҙең ҡул эше - сергетыштар менән биҙәлгәйне. Һәр береһе үҙенсә зауыҡ менән ҡоралған кейеҙ түшәмдәр байрамға милли балҡыш бөркә. Ағинәйҙәр ҡоро ағзаһы Хәсибә Ибәтуллина әйтеүенсә, улар ошо сара өсөн 3 көн буйы ултырып, ат биҙәргә сергетыштар, түшлектәр (аттың ал яғына ҡуйыла) эшләгәндәр. Тағы ла бауырҙыҡ, ҡойошҡан эшләйһеләре бар. Ауыл тормошоноң уртаһында ҡайнап йәшәй улар. Кәрәк урында уларҙың аҡыллы кәңәше - терәк, ҡул эштәре - һәр саҡ биҙәк. Йәш быуынды тәрбиәләүгә лә үҙ өлөштәрен индерәләр. Улар балалар баҡсаһына барып әкиәттәр һөйләп, мәктәп уҡыусыларын боронғо уйындар, йолалар менән таныштырып тора. Әлеге сараны ла ағинәйҙәрҙең "Үҙән" халыҡ-фольклор ансамбле йырлы сәләме менән башлап ебәрҙе. Рәсми делегация милли ризыҡтар - сәк-сәк һәм буҙанан ауыҙ иткәндән һуң, биҙәлгән ат егеүле саналарға ултырып, ауыл буйлап сәйәхәт ҡылды. Артабан Ватанды һаҡлаусылар көнөнә арналған митинг, шунан сараның иң мауыҡтырғыс өлөшө - "быймалы хоккей" уйыны башланды. Иҫке Собханғол ауыл командаһы составында район башлығы Ғәзиз Манапов үҙе лә уйнаны. Ҡунаҡ ашы - ҡара-ҡаршы "Быймалы хоккей" уйыны районда көтөп алынған ҡышҡы спорт ярыштарының береһе. Ауылдарҙа был уйынды уйнарға ла, тамаша ҡылырға ла ярата халыҡ. Әлеге сарала ҡатнашҡан Иҫке Собханғол, Иҫке Монасип, Әбделмәмбәт, Ҡолғана ауылдары командалары составында төрлө йәштәге ир-егеттәр ҙә тәндәрен яҙып, күңелдәрен биреп, геү килеп сәкән һуҡты, араларында хатта 60-ты уҙғандар ҙа булды. Башта әйтеп үткәнемсә, был юлы уйынға махсус ҡунаҡтар - Белорет районы Тирлән ҡасабаһы командаһы саҡырылғайны. Дуҫлыҡ күперен тап улар менән тоташтырыу юҡҡа түгел - күршеләрҙең маҡсаттары уртаҡ: икеһе лә "Айыҡ ауыл" республика этабы конкурсы ҡатнашыусылары. Әммә улар бер-береһенә дәғүәсе түгел, 5 меңдән ашыу халыҡ йәшәгән тирләндәр "Эре тораҡ пункттар" номинацияһында һынау тота. Еңеүгә ынтылыш һәр бәйгесенең күңеленә һалынғанлығы ярыш мәлендә лә һиҙелде: конкурсант командалар бик көслө һәм сәмле уйын күрһәтте. Әммә майҙан хужалары етеҙлектә һәм сослоҡта һынатманы, оҫта уйынсылар икәнен тағы бер ҡат дәлилләп еңеү яуланы. Ҡунаҡтар иһә 2-се урынға сыҡты, Иҫке Собханғол 3-сө урын алды. Тирләндәр үҙ сиратында ҡыпсаҡтарҙы апрель айында үҙ ауылдарында үтәсәк сараға саҡырып ҡайтты. Бергәләп эшләгән эш берәгәйле Әбделмәмбәттәрҙең уңышҡа өлгәшеүҙәренең төп көсө ауылдағы учреждение, ойошмаларҙың кәңәшләшеп, берҙәм эш алып барыуҙарында. Ғәҙәттә, ошондай конкурстарҙа ҡатнашҡан саҡта бағананың ауыр яғы ауылдың алдан әйҙәп йөрөүсе йәмәғәт ойошма ағзаларына төшә. Күп осраҡта бер ниндәй ҙә сарала ҡатнашмай, ауыл өсөн сүп тә ҡалҡытмай өйҙәренән күҙәтеп ултырыусылар бындай күренештәргә негатив фекер таратыусан. Ә был ауылда шуныһы һоҡландыра: уларҙа буш һүҙ һөйләп, бәхәс ҡороп ултырыусылар юҡ. Уртаға һалып һөйләшәләр ҙә, эшләп тә ҡуялар. Иң мөһиме, хеҙмәттәре кемгәлер нимәлер иҫбат итер өсөн түгел, ә барыһы ла ауыл, халыҡ өсөн эшләнә. Бына, мәҫәлән, ауылды төҙөкләндереүгә лә ярайһы эштәр башҡарылып килә. Ауылға инер алдынан "Ҡыпсаҡ" тигән зауыҡлы итеп эшләнгән аншлаг ҡаршы алһа, ауылдың икенсе осонда ла ошондай уҡ яҙыулы стела ҡуйылған. "Мин яратам Ҡыпсаҡ" тиган арт-объект ауыл үҙәген йәмләп ултыра. Яңыраҡ ауылға етәрәк юл ситендә "Айыу өңө" күҙәтеү майҙансығы эшләп ҡуйылған. Бында һәр юлаусы туҡтап, ял итеп, фотоға төшөп китә ала. Былар барыһы ла ауыл халҡы идеяһы һәм көсө менән башҡарылған. Шулай уҡ ауыл хакимиәте саңғы трассаһына яҡтыртыу үткәргән. Был да ауыл халҡы өсөн уңайлы: хәҙер һәр кем теләгән ваҡытында саңғыла йөрөй ала. Әле әбделмәмбәттәр "Айыҡ ауыл" республика конкурсында ҡатнаша. Был сарала ҡатнашыуҙың етдилеген һәм мөһимлеген барыһы ла аңлап ҡабул итә. Элек урамда ҡыҙмаса булып, болғаңлап йөрөүселәр булһа, хәҙер улары ла был ҡырын эштәренән тартылған. Йәштәр ниндәй ҙә булһа эш менән мәшғүл, күпселеге үҙҙәрендә, күрше ауылдарҙа ағас эшкәртеүгә йөрөй. Иң ҙур еңеү - үҙ-үҙеңде еңеү Ауылда спорт шул тиклем ныҡ үҫешкән, балаларҙы бәләкәй генә сағынан ниндәй ҙә булһа спорт төрө менән шөғөлләндереп, физик һәм рухи яҡтан көслө шәхес итеп тәрбиәләйҙәр. Район эсендә генә түгел, республика, Рәсәй кимәлендә еңеү яулай Әбделмәмбәт спортсылары. Бер мәктәптән генә төрлө өлкәлә 10 спорт мастеры кандидаты булыуы һәм спорт мастеры исемен алған Башҡортостанда берҙән-бер гер күтәреүсе ҡатын-ҡыҙ Наилә Ғәлина быға дәлил. Февралдә Советтар Союзы Геройы А.Г. Серебренников иҫтәлегенә Белорет ҡалаһында ойошторолған саңғы ярышына 19 уҡыусы барып, Өфө, Белорет, Магнитогорск, Учалы, Межгорье ҡалалары һәм Белорет районынан 450-нән ашыу саңғысы араһында юғары һөҙөмтәләр менән ҡайтһалар, 23 февралдә районда үткән "Рәсәй саңғыһы" ("Лыжня России") ярыштарында ла ҡыпсаҡтар күпләп ҡатнашып, һәр йәш категорияһында бөтә призлы урындарҙы яуланы. Шулай уҡ грэпплинг буйынса Магнитогорск ҡалаһының асыҡ чемпионатында "алтын" миҙалдарҙың күпселеген яулап, "Ҡыпсаҡ" көрәшселәр клубы тәрбиәләнеүселәре икенсе урын алып ҡайтҡан. Ә инде ҡыпсаҡтарҙың йыл һайын ауылпиада үткәреүе бөтә Башҡортостанға билдәле. "Быйыл 6-сы тапҡыр үткәрелгән ауылпиадала бер ваҡытта ла коньки кеймәгән, 50-55 йәштән юғары алты ауылдашыбыҙ боҙҙа тәүге аҙымдарын яһаған булһа, 5 йәшлек балалар баҡсаһы тәрбиәләнеүселәре лә, 70-кә яҡынлаған Рафаил Фәтҡуллин да саңғыға баҫып старт алды. Бөтә ярыштарҙы шартына килтереп, ҡыҙыҡлы итеп үткәреүгә ирештек. Һәр ярыш яңы исемдәр, яңы еңеүҙәр менән ҡыуандыра. Ә көйәрмәндәр тураһында әйтеп тораһы ла түгел," - ти ойоштороусылар. Шулай итеп... Яҙмамды Бөрйән районы хакимиәте башлығы Ғәзиз Миңлеәхмәт улы Манаповтың сараны асыу тантанаһындағы һүҙҙәре менән тамамлайым: "Айыҡ йәшәү беҙҙең һәммәбеҙҙең үҙ теләге менән һайлап алған юлы булырға тейеш. Сәләмәт йәшәүҙе спортҡа ылығыу аша тәрбиәләү ҡыпсаҡтарҙың ғына түгел, районыбыҙҙың, республикабыҙҙың башҡа ауылдарының да төп сифатына әүерелһен ине, тигән теләктә ҡалам". "Киске Өфө" гәзите, №11, 2022 йыл КИРЕ СЫҒЫРҒА + - Яҙылған: 18.03.22 | Ҡаралған: 202 Киске Өфө Иғтибар! "Киске Өфө" гәзите менән бергә булыусы аңлы, зыялы уҡыусыларыбыҙҙы 5 декабрҙән 15 декабргә тиклемге ун көнлөктә ПР905 индекслы "Киске Өфө"гә 2023 йылдың беренсе яртыһы өсөн ташламалы хаҡ менән 642 һум 38 тингә яҙылырға саҡырабыҙ. Гәзитебеҙгә яҙылып, квитанцияларын редакцияға ебәргәндәр араһынан кемдәрҙер бүләккә бик шәп китаптар аласағы тураһында ла онотмағыҙ. Бергә булайыҡ! МӨХӘРРИРИӘТ. Беҙҙең дуҫтар Мәҡәләләр Һуңғы номер Яҙылыу Гәзиттә реклама Архив Редакция © 2022 «Киске Өфө» гәзите Мәҡәләләр күсермәһен алыу, күсереп баҫыу йәки материалды тулыраҡ файҙаланыу мәсьәләләре буйынса «Киске Өфө» гәзите редакцияһына мөрәжәғәт итергә.

Кәзә һөтө бигерәк файҙалы. Тик уны ҡайһы берҙәр һанға һуғып бармай. Ауылдарҙа һауын кәзәһе аҫыраусылар юҡ кимәлендә. Кәзә һөтө шифаһының бер нисә төрөн бәйән итәбеҙ:- Йөрәк ритмын яйға һалыусы калий матдәһе күп.- Псориаз булғанда талғын утта ҡайнатылған һөттөң күбеген һөртөргә була.- Һөттәге аҡһымды организм тулыһынса үҙләштерә.- Һыйыр һөтөнә ҡарағанда лактоза кәмерәк. - Аллергия барлыҡҡа килтереүсе альфа-1с- казеин матдәһе юҡ.- Еңелерәк үҙләштерелә.- Һөйәк туҡымаларын тиҙерәк ялғанырға ярҙам итә (һынған осраҡта)- Яман шеш менән яфаланғанда ла файҙалы. Химия терапияһы алған ваҡытта һәм унан һуң мотлаҡ ике аҙна кәзә һөтө эсергә кәңәш итәләр. Кәзә һөтө бигерәк файҙалы. Тик уны ҡайһы берҙәр һанға һуғып бармай. Ауылдарҙа һауын кәзәһе аҫыраусылар юҡ кимәлендә. Кәзә һөтө шифаһының бер нисә төрөн бәйән итәбеҙ: - Йөрәк ритмын яйға һалыусы калий матдәһе күп. - Псориаз булғанда талғын утта ҡайнатылған һөттөң күбеген һөртөргә була. - Һөттәге аҡһымды организм тулыһынса үҙләштерә. - Һыйыр һөтөнә ҡарағанда лактоза кәмерәк. - Аллергия барлыҡҡа килтереүсе альфа-1с- казеин матдәһе юҡ. - Еңелерәк үҙләштерелә. - Һөйәк туҡымаларын тиҙерәк ялғанырға ярҙам итә (һынған осраҡта) - Яман шеш менән яфаланғанда ла файҙалы. Химия терапияһы алған ваҡытта һәм унан һуң мотлаҡ ике аҙна кәзә һөтө эсергә кәңәш итәләр.

264-се һанлы «Айырым категория граждандарға социаль контракт нигеҙендә адреслы социаль ярҙам күрһәтеү тәртибе» (АСПК) ҡарары үҙ көсөнә инде. Адреслы ярҙам Рәсәй Федерацияһы гражданы булған, Башҡортостан Республикаһында йәшәгән, уртаса килеме йән башына йәшәү минимумынан аҙыраҡ булған аҙ тәьмин ителгән граждандарҙың айырым категорияһына ғариза буйынса бер тапҡыр ғына бирелә. АСПК алыу хоҡуғы: а) күп балалы ғаиләләргә; б) балалы, тулы булмаған ғаиләләргә (ата-әсәнең береһе генә тәрбиәләй); в) баланы (балаларҙы) опекаға (попечителлеккә) алыусы ғаиләләргә; г) инвалид балалары булған ғаиләләргә; д) балалы, ата-әсәнең береһе йәки икеһе лә инвалид булған ғаиләләргә; е) яңғыҙ йәшәгән 18-ҙән алып 60 йәшкәсә ирҙәргә, 18-ҙән алып 55 йәшкәсә ҡатын-ҡыҙҙарға бирелә. АСПК буйынса граждандарға: а) эшһеҙ, шәхси эшҡыуар тип теркәлмәгән кешеләргә үҙҙәренең эшен асып ебәреү өсөн 100 мең һумға тиклем аҡса; б) шәхси йорт хужалығы булдырыу өсөн (һыйыр, сусҡа, һарыҡ, йорт ҡоштары, уларға аҙыҡ алыу өсөн, баҡсасылыҡ һәм умартасылыҡ менән шөғөлләнер өсөн 50 мең һумға тиклем аҡса бирелә. АСПК алыр өсөн түбәндәге документтар кәрәк: 1) банктағы иҫәп һаны; 2) 14 йәштән алып ғаиләлә ағзаларының барыһының да паспорты; 3) ғаилә составы тураһында справка; 4) ғариза яҙған кешенең һәм уның ғаиләһе ағзаларының хеҙмәт кенәгәһе (эшләмәгән кешеләр, ғаризала бер ҡайҙа ла эшләмәүен белдерә); 5) ғариза яҙыусы һәм уның барлыҡ ғаилә ағзаларының һуңғы 3 айға ҡарата килеме тураһында справкалар; 6) бәләкәй балалы ғаиләләр өсөн һәр баланың тыуыу тураһындағы танытмаһы; 7) никахҡа теркәлгән булһалар, танытмалары; 8) пенсия страховкаһы танытмалары; 9) инвалидтар өсөн инвалидлыҡ справкалары. Был документтарҙан тыш, тулы булмаған ғаиләләргә: никахты тарҡатыу танытмаһы, бер ата-әсәнең мәрхүм булыуы тураһында танытма, атаһы тураһында мәғлүмәт булмауы тураһында 25-се һанлы форма буйынса справка кәрәк буласаҡ. 2018 йылда Көйөргәҙе районында бындай 10 социаль контракт төҙөлгән. Әгәр һеҙ ҙә юғарыла әйтелгән аҙ тәьмин ителгән граждандарҙың айырым категорияһына ҡарайһығыҙ икән, социаль ярҙам алыу өсөн документтар юллай алаһығыҙ. Бөтә һорауҙар менән Ермолаево ауылындағы Тыныслыҡ проспектындағы 10-сы һанлы йортта урынлашҡан МФЦ-ға мөрәжәғәт итергә кәрәк буласаҡ. Шулай уҡ бындағы телефон аша (8 347 57) 61 -2- 45 йәки Мәләүездә, Ленин урамы, 142-се һанлы йортта урынлашҡан филиалға (8 347 64) 3-39-44 телефон һандары аша мөрәжәғәт итә алаһығыҙ. Читайте нас в Свидетельство о регистрации СМИ: ПИ ФС 02 - 01456 от 14.09.2015 г. выдано Управлением федеральной службы по надзору в сфере связи, информационных технологий и массовых коммуникаций по Республике Башкортостан Государственное унитарное предприятие Республики Башкортостан Издательский дом «Республика Башкортостан»

Мәктәп автобустары Өфөгә ашыға. Баш ҡалала уҡытыусылар һәм уҡыусылар “Мәғариф” милли проектын тормошҡа ашырыуҙа ҡатнашты. Ағиҙел -25 °С Болотло 75 лет Победы Бөтә яңылыҡтар Яңылыҡтар 31 Октябрь 2019, 02:01 Мәктәп автобустары Өфөгә ашыға. Баш ҡалала уҡытыусылар һәм уҡыусылар “Мәғариф” милли проектын тормошҡа ашырыуҙа ҡатнашты. Өфөнөң ВДНХ-Экспо комплексында “Мәғариф” милли проектының “Киләсәккә билет” программаһын тормошҡа ашырыусы 200-ләп уҡытыусы һәм меңдәрсә уҡыусы үҙҙәренең ижад емештәре менән таныштырҙы. Фестиваль ваҡытында улар киләсәктә үҙҙәре эшләй алырлыҡ предприятиелар, эш биреүселәр менән осрашты. Өфөнөң ВДНХ-Экспо комплексында “Мәғариф” милли проектының “Киләсәккә билет” программаһын тормошҡа ашырыусы 200-ләп уҡытыусы һәм меңдәрсә уҡыусы үҙҙәренең ижад емештәре менән таныштырҙы. Фестиваль ваҡытында улар киләсәктә үҙҙәре эшләй алырлыҡ предприятиелар, эш биреүселәр менән осрашты. Аралашыу һигеҙ йүнәлештә барҙы, мәҫәлән, “IT һәм коммуникациялар”, “Ауыл хужалығы”, “Аҡыллы ҡала”, “Нефть-газ эше”, “Сәләмәтлек” һымаҡ тармаҡтар сағылыш тапҡан күргәҙмәләрҙә балалар айырыуса күп булды. Был сараны хәҙергә тиклем онотолоп барған һөнәр һайлау һымаҡ яуаплы эштең файҙалы башланғысы, тип тә аңларға мөмкин. Уҡыусылар үҙҙәренең тиңдәштәре менән аралашты, уларҙың ижад эштәре менән танышты, ауылдан килгәндәр уҡыу йорттары, завод-фабрикалар барлығын белде.

Әйт: «Ҡиәмәттең ҡасан буласағын фәҡәт Аллаһ Үҙе генә белә, Ҡиәмәттең ваҡытын фаш итергә Алланан башҡа һис бер заттың көсө етмәҫ». Ер һәм күк мәхлүктәренә уны белеү бик ауыр, Ҡиәмәт һеҙгә бер нәмә лә аңламағанда ҡапыл килер, һине Ҡиәмәттән хәбәрдар тип белеп, был хаҡта һинән күп һорайҙар. Әйт: «Ҡиәмәт ваҡытын белеү Аллаға хас, ләкин күп кешеләр белмәйҙәр». («Пәрҙә» сүрәһе, 187-ҫе аят). Шулай уҡ Аллаһ Тәғәлә әйтте: «Һинән Ҡиәмәт көнө хаҡында: ҡасан була һуң ул? — тип һораһалар, һиңә ниңә был хаҡта иҫкә алырға? Был турала бары тик Аллаһ ғына белеүсе». («Һурыусылар» сүрәһе, 42-44 аяттар). Ғүмәр бин әл-Хаттаб һөйләй: «Бер ваҡыт беҙ Бәйғәмбәребеҙ, уға Алланың рәхмәте һәм сәләме булһын, эргәһендә ултыра инек. Щул саҡ эргәбеҙгә сөм, ҡара сәсле, аҡ кейем кейгән бер кеше килеп баҫты. Уға ҡарап мосафир тип әйтеп булмай, ләкин кем икәнлеге лә билдәһеҙ ине. Ул Бәйғәмбәрҙең, уға Аллаһ рәхмәте һәм сәләме булһын, ҡаршыһына килеп, тубығын уның тубығына терәп, ә усын ботона ҡуйып ултырҙы һәм әйтте: „Ии, Мөхәммәд! Миңә ислам тураһында һөйлә әле“. Рәсүлебеҙ, уға Аллаһ рәхмәте һәм сәләме булһын, әйтте: „Исламдың нигеҙе түбәндәгеләрҙән тора: Аллаһ Тәғәләнән башҡа иләһ юҡ һәм Мөхәммәд Алланың илсеһе икәнлегенә шәһадәт биреү, намаҙ уҡыу, зәкәт түләү, Рамаҙан айында ураҙа тотоу һәм әгәр ҙә барып етергә мөмкинлегең булһа, Мәккәгә хаж үтәргә барыу“. „Дөрөҫ“,—тине әлеге ир. Беҙ быға ғәжәпләндек, сөнки был кеше тәүҙә Бәйғәмбәрҙән, уға Аллаһ рәхмәте һәм сәләме булһын, һораны, ә һуңынан уның һүҙҙәренең дөрөҫлөгөн раҫланы. Һуңынан,ул әйтте: „Миңә иман тураһында һөйлә“. Бәйғәмбәр, уға Аллаһ рәхмәте һәм сәләме булһын, әйтте: „Иман—ул , Аллаһ Тәғәләгә, Уның фирештәләренә, китаптарына, бәйғәмбәрҙәренә, ҡиәмәт көнөнә һәм тәҡдиргә ышаныу“. »Быныһы ла дөрөҫ", — тине килгән кеше һәм: «Ихсан тураһында һөйлә»,—тине. Бәйғәмбәр, уға Аллаһ рәхмәте һәм сәләме булһын, әйтте: «Күҙең менән күргәндәй Аллаһ Тәғәләгә итәғәт итеү. Һин Уны күрмәһәң дә, Ул һине күрә». Был кеше тағы: «Ҡиәмәт көнө тураһында һөйлә», — тине. Бәйғәмбәр,уға Аллаһ рәхмәте һәм сәләме булһын: «Был хаҡта яуап биреүсе, һораусынан артығын белеүсе түгел», — тине. "Улайһа миңә уның ғәләмәттәре хаҡында һөйлә", — тине. Бәйғәмбәребеҙ, уға Аллаһ рәхмәте һәм сәләме булһын, әйтге: «Ҡол үҙенең хужабикәһен тыуҙырыр, ә ялан аяҡ, яланғас һәм мәхрүм ителгән һарыҡ көтөүселәре бейек өйҙәр һалыуҙа үҙ-ара ярышырҙар». Һуңынан әлеге кеше үҙ юлы менән китте. Бәйғәмбәребеҙ, уға Аллаһ рәхмәте һәм сәләме булһын, бик оҙаҡ уйланып алғандан һуң, миңә боролоп: «Әй, Ғүмәр, һорау биргәндең кем икәнен беләһеңме?» — тип һораны. Мин: «Ул Аллаһ Тәғәләгә һәм Уның рәсүленә яҡшыраҡ билгелелер», — тип яуап бирҙем. Бәйғәмбәр, уға Аллаһ рәхмәте һәм сәләме булһын: «Йәбраил үҙе һеҙгә дин тураһында өйрәтергә килгән», — тине. Был хәдиҫ имам Мөслим риүәйәтендә. Донъя бөтәр көндөң ваҡыты. Суфыйҙар араһында киң таралған Сөләймән Баҡырғаниҙың «Ахыры заман китабы» на, башҡа диндәрҙәге китаптарға , Настрадамус кеүек күрәҙәлек менән шөғөлләнеп яһилдар араһында дандары таралған күп кенә кешеләрҙең һүҙҙәренә ышанып, Ҡөрьән-Кәримдәге Аллаһ һүҙҙәрен һанға һуҡмай, һуңғы көн — Ҡиммәт көнөнөң килерен, етеү ваҡытын беләүҙәре тураһында халыҡҡа хәбәр итеп, улар араһында ығы-зығы, сыуалыш ҡуптарып йөрөүселәр күбәйеп киттеләр. 1999 йылда, йәғни өс туғыҙ һаны тап килгән йылда, 2012 -2014 йылдарҙа ҡиәмәт етә, тип, нәсараларҙың (христиандарҙың— И.Ғ.) бер төрө төркөмө ер аҫты мәмерйәләренә инеп йәшенеп донъя йәмәғәтселеген көлкөгә ҡалдырҙылар. Уларҙың тәғлимәттәрендә Ҡиәмәт көнөнөң етеү билгеләре асыҡ күрһәтелмәгән. Аллаһ һүҙҙәренә иғтибар бирелмәй. Ләкин кешеләр ҡиәмәт көнөнөң етеү ваҡытын теүәл белмәҫтәр. Белмәһәләр ҙә уға һәр саҡ әҙерләнергә, үҙҙәрен әҙерләргә тейештәр. Бына шуға күрә лә Ҡөрьән-Кәримдә ҡиәмәт көнөнөң яҡынайыуы тураһында бер нисә мәртәбә иҫкә алына һәм Аллаһ Тәғәлә әйтә: "Кешеләргә Аллаһ алдында буласаҡ иҫәпләү көндәре яҡынлашты, ләкин улар ул иҫәптән ғафиллектә тороп, иҫәпте уйлауҙан йәки Ҡөрьән менән ғәмәл ҡылып Аллаға яуап бирергә әҙерләнеүҙән баш тарталар. («Бәйғәмбәрҙәр» сүрәһе, 1-се аят). Шулай уҡ: "Кешеләр һинән ҡиәмәт ҡасан була тип һорайҙар, һин уларға әйт: Ҡиәмәттең ҡасан буласағын белеү Аллаһ эше", — тин. Ҡайҙан беләһең, бәлки ҡиәмәт яҡындыр". («Әхзаб» /"Берләшмәләр"/ сүрәһе, 63-сө аят). Ҡиәмәт көнөнөң бәләкәй билгеләре. Бәйғәмбәребеҙ Мөхәммәд, уға Аллаһ рәхмәте һәм сәләмдәре булһын, хәдиҫтәренән, ҡиәмәттең илленән артыҡ бәләкәй билгеләре мәғлүм. Улар ҡиәмәттең оло ғәләмәттәренең яҡыная барыуы тураһында белгертәләр. Ҡыҫҡаса ошо билгеләрҙе, уҡыусыларға тәҡдим итергә булдым. Бына улар: 1. Бәйғәмбәребеҙ, уға Аллаһ рәхмәте һәм сәләме булһын, донъяға килеү менән ахыры заман бәйғәмбәрлегенең башланыуы; 2. Мөхәммәд Бәйғәмбәрҙең, уға Аллаһ рәхмәте һәм сәләмдәре булһын, вафат булыуы; 3. Ҡөдусты (Иерусалимды) яулап алыу; 4. Фәлестиндағы Әмуас ҡалаһындағы көслө ваба ауырыуы; 5. Мал-мөлкәттең күбәйә башлауы; 6. Төрлө дин ағымдары, тәғлимәттәр барлыҡҡа килеү сәбәпле фетнәләрҙең килеп сығып тороуы; 7. Ялған бәйгәмбәрҙәрҙең барлыҡҡа килеп тороуы; 8. Сәғүд Ғәрәбстанындағы Мәккә менән Мәдинә ҡалалары араһындағы Хиджаз әлкәһендә ут барлыҡҡа килеүе; 9. Мосолман хәлифәлегендә именлек һәм тыныслыҡ; 10. Төркиҙәр менән һуғыш; 11. Кешеләр араһында ышаныс юғалыу; 12. Күҙәтеп эшләтеүселәрҙең һәм йәлләттәрҙең һаны күбәйеүе; 13. Дини ғилем бөтөү һөҙөмтәһендә яһиллыҡтың таралыуы; 14. Уйнашсылыҡтың күбәйеүе; 15. Ришүәтселек таралыу; 16. Йырҙың таралыуы; 17. Шарап һәм наркотик мәтдәләр таралыуы; 18. Мәсеттәрҙе һәм Ҡөрьәнде биҙәү; 19. Ҙур өйҙәр һалыуҙа ярышыу; 20. Ата-әсәне хөрмәт итмәү; 21. Үлтерештәрҙең күбәйеүе; 22. Туғанлыҡ мөнәсәбәттәрен өҙөү, күршеләрҙе ихтирам итмәү; 23. Ваҡыттың тиҙ үтеүе; 24. Баҙарҙарҙың үҙ-ара яҡынайыуы; 25. Мосолмандар араһында мәжүсилектең таралыуы; 26. Сәс һәм һаҡалды ҡара төҫкә буяу; 27. Һаранлыҡтың таралыуы; 28. Сауҙа үҙәктәренең киңәйеүе; 29. Ер тетрәүҙәрҙең йышайыуы; 30. Ер йотоуҙар, ҡолауҙар, дингә дошман булыусыларҙың, яҙмышҡа ышанмаусыларҙың күбәйеүе; 31. Тәҡүәләрҙең кәмеүе; 32. Кешеләрҙең таныштары менән генә иҫәнләшеүҙәре; 33. Алдаҡсыларҙың, ике йөҙлөләрҙең, наҙандарҙың тәхеткә килеүе; 34. Ғилемһеҙҙәрҙән ғилем алыу; 35. Ярым шәрә йөрөүсе ҡатын-ҡыҙҙарҙың барлыҡҡа килеүе; 36. Киләсәкте хәбәр итеүсе төштәрҙең күбәйеүе; 37. Ҡөрьән һәм Сөннәткә бәйле булмаған китаптар һәм ғилемдең таралыуы; 38. Сөннәт һәм нәфел ғәмәлдәргә иғтибар бирмәү; 39. Бер көнлөк айҙы ике көнлөк тип иҫәпләнгән яңы айҙың барлыҡҡа килеүе; 40. Ҡапыл үлеүселәр һаны күбәйеүе; 41. Үҙ-ара үлтерештең күбәйеүе, кешеләрҙең тирә-йүн менән танышмай башлауҙары; 42. Ялғандың таралыуы; 43. Ялған шаһиттарҙың күбәйеүе; 44. Тыйнаҡлыҡты онотоу, ғибәҙәткә илтифатһыҙ булыу; 45. Ҡатын-ҡыҙҙарҙың һаны артыу һәм ир-аттың кәмеүе; 46. Сәғуд Ғәрәбстаны сүленең баҡсаға әүерелеүе; 47. Үҫемлектәрҙе юҡ итеүсе көслө яуым төшөмдәрҙен күбәйеүе; 48. Алтын тау барлыҡҡа килеп, уның янында һуғыштар булыуы; 49. Йәшәүҙең ҡыйынлыҡтары, ауырлыҡтары булыу сәбәпле үҙҙәренә үлем теләүселәрҙең күбәйеүе; 50. Боронғо Йәмән ҡәбиләһенән булған Ҡахтандан бер кешенең килеүе; 51. Хайуандар һәм йәнһеҙ нәмәләрҙең һөйләү һәләтенә эйә булыуҙары; 52. Рим халҡының күбәйеүе, насаралар (христиандар — И,Ғ.) һәм мосолмандар араһында һуғыш; 53. Константинополде яулап алыу; 54. Йәһүдтәр менән һуғышыу; 55. Мәдинәнең бөлгөнлөккә төшөүе; 56. Хәйерле елдең иҫеүе; 57. Ҡәғбәтулланы емереү. Ҡиәмәт көнөнөң ҙур ғәләмәттәре. Бәйғәмбәребеҙ Мөхәммәд, уға Аллаһ рәхмәте һәм сәләмдәре булһын, ҡиәмәт көнө алдынан буласаҡ ваҡиғалар тураһында сәхәбәләрен киҫәтеп үтә. Ҙур билгеләр—ҡиәмәт көнө алдынан буласаҡ ҡайһы бер тәбиғи ваҡиғалар. Уларҙың унауһын Бәйғәмбәребеҙ, уға Аллаһ рәхмәте һәм сәләме булһын, һанап үтә: 1) Дәжжәлдең килеүе; 2) Ғайса бин Мәрйәмдең инеүе һәм Мәһдиҙең килеүе; 3) Йәьжүж һәм Мәьжүж ҡәбиләһенең һөжүме; 4) Көнсығышта буласаҡ уңышһыҙлыҡтар; 5) Көнбайышта, һәм 6) Ғәрәбстан ярымутрауыкдағы уңышһыҙлыҡтар; 7) Төтөн таралыу; 8) Көнбайыштан Ҡояш сығыу; 9) Ерҙән хайуандың килеп сығыуы; 10) Йәмәндән сығыусы һәм кешеләрҙе ҡиәмәт майҙанына йыйыусы уттың барлыҡҡа килеүе. Мөхтәрәм уҡыусылар! Эҙләп йөрөргә түгел, ҡайһы берегеҙ үҙегеҙгә ҡараһағыҙ, әгәр диндар булһағыҙ, тирә-яҡты күҙ байҡап сыҡҡас та күрерһегеҙ — Бәйғәмбәребеҙ Мөхәммәд, уға Аллаһ рәхмәте һәм сәләме булһын, әйткән ғәләмәттәрҙең күбеһе хатта күҙҙәребеҙгә күренеп тормошҡа ашты. Был— вәғәҙә көнөнөң яҡынайыуына дәлил. ''Кафырҙар башҡаны көтмәйҙәр, мәгәр уйламағанда килә торған Ҡиәмәт көнөн көтәләр, шикһеҙ Ҡиәмәт яҡынлығының ғәләмәттәре килде, Алланан ингән китаптарынан—Ҡөрьәндең һәм бәйғәмбәрҙәренәи — Мөхәммәд ғәләйһиссәләмдең ахырғы булыуҙары кеүек", —ти Аллаһ Тәғәлә. («Мөхәммәд» сүрәһе, 18- се аят). Әйҙәгеҙ бергәләшеп гонаһтарға батмай ғына, яңылышлыҡ менән эшләнгәндәре өсөн тәүбә ҡылып, туры юлға баҫып, изге ғәмәлдәр ҡылырға ашығайыҡ, Ибн Хәджәр яҙып ҡалдырған ғәмәлдәрҙе урынына еткереп, ихласлыҡ менән үтәп вәғәҙә көнөнә әҙерләнәйек. Имам Ғариф-хажи Ғабдрахманов “Рәсүлуллаға уға Аллаһ рәхмәте һәм сәләме булһын, бәйле хикәйәттәр...”. Twitter Digg Facebook Delicious StumbleUpon Эта запись написана автором Назир Сабитов, 06.12.2017 в 21:57, и размещена в категории Ғибрәтле ҡиссалар, хикәйәттәр, вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте. Ошо сайтта кәрәк мәғлүмәт эҙләр өсөн, аҫҡы юлға, мәҫәлән: башҡорт, – тип яҙһағыҙ шул биттәр асыла Ошо аҫтағы *поиск* юлға кәрәк һорау (мәҫәлән: доға (ошо һүҙҙе копировать итеп)) яҙһағыҙ – шул биттәр асыла

Ҡәҙерле туғаным! Ысын йөрәктән һиңә матур һүҙҙәремде әйтәйем. Бәлки Аллаһ һинең ҡайғыңды еңеләйтер, борсоулы хистәреңде таратыр. Ҡыйынлыҡтарҙан һуң еңеллек, йән ғазаптарынан һуң йыуаныс, ҡурҡыуҙан һуң именлек бирер. Ул — Ишетеүсе һәм доғаларға Яуап биреүсе. Ҡайғырма: тәҡдир үҙгәрмәй, яҙылған булмай ҡалмай, ҡәләмдәрҙең ҡараһы кипкән, биттәре ябылған, һинең ҡайғырыуың бер нәмәне ашыҡтырмай һәм кисектермәй. Ҡайғырма: ҡайғырыу юғалтҡанды ҡайтармай, йәне сыҡҡанды терелтмәй, һиңә ҙур файҙа килтермәй. Ҡайғырма: гонаһ ҡылһаң, тәүбә ит, ҡаршы килһәң, ғәфү үтен, хаталанһаң — төҙәл. Рәхмәте киң, ишек асыҡ, тәүбә ҡабул булыр. Ҡайғырма: күберәк ғәфү һора, Раббың ғәфү итеүсе: «Мин уларға: «Раббығыҙҙан ғәфү итеүен һорағыҙ. Ул бит Ғәфү итеүсе», — тинем. Ул һеҙгә күктән мул ямғырҙар ебәрер, һеҙгә мал һәм балалар биреп ҡеүәтләр. Һеҙгә баҡсалар һәм йылғалар ниғмәт ҡылыр». (Аят.) Ҡайғырма: бер изгелек ун изгелеккә тора, хатта ете йөҙ мәртәбәгә арта, ә кәмселек бер кәмселек булып ҡала. Ҡайғырма: ауырыу бөтә, ауырлыҡ китә, гонаһ ғәфү ителә, әжәт түләнә, тотҡон азат ителә, юғалып йөрөүсе ҡайта, ҡаршы сығыусы тәүбә итә, фәҡир байлығын таба. Ҡайғырма: һине урап насип булмай үткән нәмәләргә һиндә булғандары ла етә. Аллаһының ниғмәттәре тураһында фекерлә, улар өсөн шөкөр ит. «Аллаһының ниғмәттәрен һанарға уйлаһағыҙ, һанап бөтөрә алмаҫһығыҙ». Аят. Ҡайғырма: Һиндә Ҡөръән, зекер, доға, намаҙ, саҙаҡа һәм башҡа изге эштәр. Ғүмеремдең иң ауыр, ҡыйын, уңайһыҙ бер минутында, Әгәр янһам ҡаты хәсрәт үә ҡайғының мин утында. Уҡыйым тиҙ-тиҙ күңелдән ғәжәиб сүрә Ҡөръәндән, Ғазаптар бер мәғәнәүи бер ҡул менән алыналыр йәндән. Оса күңелдән бөтә шик-шөбһәләр, һәм мин илай башлайым: Яңаҡтарҙы мөҡәддәс күҙ йәшемдә ынйылай башлайым. Ғабдулла Туҡай. Ҡайғырма: әгәр фәҡир булһаң, кемдер тамам әжәттә ултыра. Бер урындан икенсе урынға күсеп йөрөү өсөн мөлкәтең етмәһә, кемдер ике аяғының береһенән мәхрүм. Һыҙланыуҙан зарланһаң, ҡайһы берәүҙәрҙең ғүмерҙәре аҡ ятаҡ өҫтөндә үтә. Ҡәҙерле балаңды юғалтһаң, кемдәрҙер бер көндә бар балаларын юғалта. Ҡайғырма: кешеләргә изгелек ҡылыуҙан туҡтама, сөнки кешеләргә изгелек ҡылыу бәхеткә бер юлдыр. Ҡайғырма: ҡайғы дошманды һөйөндөрә, дуҫтың күңелен төшөрә, һинән көнләшеүселәргә шатлыҡ өҫтәй һәм хаҡ булған нәмәләрҙе һиңә үҙгәртеп күрһәтә. Ҡайғырма: сөнки төшөнкөлөк-ҡайғыға йөрәк эйәрә, йөҙ сөйөрөлә, өмөт юҡҡа сыға. Ҡайғырма: ҡайғыла ла, шатлыҡта ла, байлыҡта ла, фәҡирлектә лә, ауырлыҡта ла, рәхәттә лә һин хәйерлерәкһең. «Мөьминдең хәле ғәжәйеп. Уның һәр халәте хәйерле. Был хәл мөьминдән башҡа һис бер кемдә юҡ. Уға шатлыҡ килһә, шөкөр итә, был уға хәйерле була. Ҡайғы килһә, сабыр итә, был уға ла хәйерле була». (Хәҙис.) Ҡайғырма: ауырлыҡтарҙы еңеләйтә торған нәмәләр бар: * Аллаһының әжеренә өмөтлән: «Сабыр итеүселәр хисапһыҙ әжерҙәргә ирешерҙәр». (Аят.) * Ул ауырлыҡтар һинең динеңдә, иманыңды түгел, донъя эштәрендә булғанға һөйөн. * Һиңә нимә насар, нимә яҡшы — Аллаһ уны белә. «Бәлки, һеҙ нимәнелер һөймәйһегеҙер, ә ул һеҙгә хәйерле». (Аят.) , Ҡайғырма: ҡара болоттар таралып, араһынан нурлы ҡояш сыҡҡанын күргәнең бармы? Ҡараңғы төн нисек асыла? Ҡапыл дауыл нисек тына? Караптарҙы ҡаяларға бәреүсе тулҡындар нисек тигеҙләнә? Тимәк, һинең ауырлыҡтарың еңеллеккә, борсоуло миҙгелдәрең тыныслыҡҡа, киләсәгең бәхеткә бара. Иншаллаһ. Ҡайғырма: әгәр һинән көстәрең китһә, һинең өсөн юлдар тарайһа, аҡ өмөт нурҙарын ҡара болот ҡаплаһа, тотонор арҡандарын өҙөлөп китһә, әйт: «Йә, Аллаһ!»- тип. * Әгәр һиңә киң булған ер тар булып китһә, күтәргән йөктәрен менән йәнең ҡыҫылһа, саҡыр, әйт: «Йә, Аллаһ», — тип. * Әгәр күкрәгең ҡыҫылһа, хәлең ауырайғандан — ауырая барһа, өндәш, әйт: «Йә, Аллаһ», — тип. * Әгәр ҡаршыңда ишектәр ябылһа, менгән үрҙәрең яулай алмаҫлыҡ текәләнһә, өндәш, әйт: «Йә, Аллаһ», — тип. Һис тә күңелем асылмаҫлыҡ эсем бошһа, Үҙ-үҙемде күрәлмәйсә, рухым төшһә... Хәсрәт артынан хәсрәт килеп алмаш-алмаш, Күңелһеҙ уй менән тамам әйләнһә баш... Шул ваҡытта мин ҡулыма Китап алам, Уның изге сәхифәләрен аҡтарам; Рәхәтләнеп шунда китә йәнем, тәнем, Шунда ғына дәрттәремә дарман табам... Ғабдулла Туҡай. Йосыф ДӘҮЛӘТШИН, Сарман районы имам-мөхтәсибе. Twitter Digg Facebook Delicious StumbleUpon Эта запись написана автором Назир Сабитов, 05.12.2018 в 23:58, и размещена в категории Ғибрәтле ҡиссалар, хикәйәттәр, вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте. Ошо сайтта кәрәк мәғлүмәт эҙләр өсөн, аҫҡы юлға, мәҫәлән: башҡорт, – тип яҙһағыҙ шул биттәр асыла Ошо аҫтағы *поиск* юлға кәрәк һорау (мәҫәлән: доға (ошо һүҙҙе копировать итеп)) яҙһағыҙ – шул биттәр асыла

Сабыйҙарын биҙәлгән “техникаға” ултыртып, майҙан буйлап ғорур атлаған атай-әсәйҙәргә был мәлдә һоҡланып туймаҫлыҡ. Ә туғандар, дуҫтар өсөн ниндәй ҙур ҡыуаныс. Бына ошо сарала ҡатнашыр өсөн әлеге көндә ғаризалар туплана. Өс йәшкә тиклемге бәләкәсегеҙ бар икән, колясканы ла үҙенсәлекле биҙәргә әҙер булһағыҙ, рәхим итеп ҡатнашығыҙ! Парадта үтеүгә 89173837152 һандарына шылтыратып яҙылырға була. Бүләккә ҙур йомшаҡ уйынсыҡ балалар кәйефен күтәрһә, байрамдың киске программаһында тағы бер бүләк алыу мөмкинлеге бар - “Иң зауыҡлы коляска” номинацияһында төп еңеүсе иғлан ителәсәк. Фото: Гөлназ Ғиниәтуллина. Читайте нас в Сайт общественно-политической газеты «Торатау» города Ишимбая и Ишимбайского района Регистрационный номер ПИ ТУ02-01361. Свидетельство выдано Управлением Федеральной службы по надзору в сфере связи, информационных технологий и массовых коммуникаций по Республике Башкортостан от 24.07.2015 г.

Был ҡырағай енәйәт 13 июлдә Мәләүез районы ауылдарының береһендә булған. 79 йәшлек ҡатындың өйөнә 44 йәшлек таныш ир инә. Ул табын ҡороп ебәреп, эсә башлай. Иҫереп алған ир бер мәл ҡырағай рәүештә өлкән кешегә ташлана. Әбей иргә ҡаршылыҡ күрһәтә алмай. Танышы инәйҙе көсләй. Бер нисә сәғәт үткәс, пенсионер ҡатын үҙендә көс табып, полицияға шылтырата һәм был хәл тураһында һөйләй. Тиҙ арала урынға хоҡуҡ һаҡсылары килә һәм ҡәбәхәт ирҙе ҡулға алып, бүлексәгә алып китә. Уныһы енәйәтен таный. Әле һаҡ аҫтында. Был ваҡиға тураһында “КП-Уфа” баҫмаһы хәбәр итте. Күренеүенсә, бында ла бәләнең башы – эскелек. Фото: yasliyimhakliyim.com Автор: Альфия Мингалиева https://bash.rbsmi.ru/articles/y-m-i-t/Olo-keshe-arshili-k-r-t-alma-as-368489/ Читайте нас в Ижтимағи-сәйәси гәзит. Ойоштороусылары: Башҡортостан Республикаһының Матбуғат һәм киң мәғлүмәт саралары агентлығы, Башҡортостан Республикаһының "Башҡортостан Республикаһы" нәшриәт йорто дәүләт унитар предприятиеһы. Свидетельство о регистрации СМИ: ПИ № ТУ 02 - 01391 от 12 августа 2015 г. выдано Управлением федеральной службы по надзору в сфере связи, информационных технологий и массовых коммуникаций по Республике Башкортостан. Главный редактор Имангулова М.Г.

Район мәҙәниәт йортонда Башҡортостан Республикаһы муниципаль берәмектәренең рәсми символдарын теркәүгә ҡуйыуға 10 йыл тулыуға арналған сара үтте. Район мәҙәниәт йортонда Башҡортостан Республикаһы муниципаль берәмектәренең рәсми символдарын теркәүгә ҡуйыуға 10 йыл тулыуға арналған сара үтте. Республика райондарының һәм Рәсәй төбәктәренең дәүләт символдары – флагтары ҡуйылған күргәҙмә 2 октябрҙән алып көн дә бер районда үтә һәм йыл аҙағына ул бөтә Башҡортостанды урап сығасаҡ. Район үҙәге белем биреү ойошмалары уҡыусыларының Башҡортостан Республикаһына 100 йыл тулыуға арналған ошо – Дәүләт символдары күргәҙмәһе менән яҡындан танышыу мөмкинлеге булды. Сараның тамаша залында үткән икенсе өлөшө алдынан районыбыҙҙың тәбиғәте, социаль-иҡтисади тормошо хаҡында видеояҙма күрһәтелде. Рәсәй Федерацияһы һәм Башҡортостан Республикаһының гимндарын аяҡ өҫтө тороп тыңлау менән асыҡ “тәрбиә сәғәте” башланды. Уҡыусылар тамашасыларҙы беҙҙең төп символдар – Рәсәй, Башҡортостан һәм Ейәнсура районы гербтары, гимндары һәм флагтары менән яҡындан таныштырҙы. Һәр ҡайһыһындағы символдарға һалынған мәғәнә хаҡында һөйләне. Сығыштар район мәҙәниәт йорто солистары Ю. Арыҫланбаевтың, Л. Фединаның, “Үҫәргән егеттәре” ансамбленең йырҙары менән аралашып барҙы. Артабан уҡыусылар алдында мәртәбәле ҡунаҡтар сығыш яһаны. Район Советы рәйесе Т. Аҡбутин район һәм уның республика социаль-иҡтисади үҫешенә индергән өлөшө тураһында һөйләне. Тәлғәт Буранбай улы Ейәнсура ере үҫтергән алты Советтар Союзы һәм бер Социалистик Хеҙмәт Геройҙары, егерме һигеҙ Ленин ордены һәм ҡырҡ Хеҙмәт Даны ордендары кавалерҙары хаҡында белеп, улар менән лайыҡлы рәүештә ғорурланырға тейешлегебеҙҙе әйтте. Артабан сығыш яһаған район ветерандар советы рәйесе Р. Бикбаевтың һәм район мәғариф бүлеге методисы Б. Ҡансуриндың сығышы ла быуындар бәйләнешенә, илһөйәрлек тәрбиәһе алып барыу хаҡында булды. Был йәһәттән белем биреү учреждениеларында күп эш башҡарыла. Шул иҫәптән йәш быуын ил, хатта донъя күләмендәге “Үлемһеҙ полк”, “Хәтер” вахтаһы” кеүек акцияларға йылдан-йыл әүҙемерәк ҡушыла. Рәшит Хажиәхмәт улы уҡыусыларҙы “тимур командалары” хәрәкәтендә әүҙем ҡатнашырға саҡырҙы. Өлкәндәр, яңғыҙҙар ярҙамды ниндәйҙер дата уңайынан ғына түгел, ә йыл дауамында даими тойһон ине. Район Советы секретары Марат Мөхәмәтов иһә был күргәҙмә өҫтөндә 2006-2007 йылдарҙан алып ҙур эш алып барылыуын һәм быйыл уның тәүгә БР Дәүләт Йыйылышы – Ҡоролтайҙағы күргәҙмәләр залынан сығарылыуы хаҡында әйтеп, һүҙҙе РФ субъекттары һәм БР район-ҡалалары дәүләт символдары күргәҙмәһе етәксеһе Вил Ғәйнетдиновҡа бирҙе. Вил Абдразаҡ улы уҡыусыларға, ҡайҙа ғына йөрөгән осраҡта ла, данлы республиканан икәнлектәрен онотмаҫҡа, ғорурланырға һәм һәр ваҡыт уны яҡларға әҙер булырға саҡырҙы. Ул сығышында төрлө миҫалдар килтереп, белемле булыуҙың ни тиклем әһәмиәтле икәнлегенә баҫым яһаны. Оҙаҡ йылдар Башҡорт дәүләт университетында студенттарға белем биргән Вил Абдразаҡ улы сығышы менән үҫмерҙәрҙең күңеленә үтеп инә алды. Уның һөйләгәндәре йәш быуынды тәртиптәре, тормошҡа ҡараштары, белемгә булған ынтылыштары, хатта биләгән урындары хаҡында ла уйланырға мәжбүр итте Читайте нас в © "Ейәнсура таңдары" сайты, 2020 Гәзит Элемтә, мәғлүмәт технологиялары һәм киң коммуникациялар өлкәһендә күҙәтеү буйынса федераль хеҙмәттең Башҡортостан Республикаһы буйынса идаралығында теркәлде. ПИ ТУ02-01355-се һанлы теркәү тураһында таныҡлыҡ 2015 йылдың 10 июлендә бирелгән.

Республика Башлығы Радий Хәбиров Хѳкүмәт, район, ҡала хакимиәттәре башлыҡтары һәм башҡа ведомство етәкселәре менән уҙғарған видеоконференцияла Башҡортостанда ѳйҙә ҡалыу буйынса режимдың ҡасанға тиклем дауам итәсәгенең аҙна аҙағында билдәле буласағы тураһында белдерҙе. Шулай уҡ бѳгѳн 20.00 сәғәттә Башҡортостан Башлығының республика халҡын тулыһынса ѳйҙә ҡалдырыу тураһындағы указы кѳсѳнә инде. - Был указды ваҡытһыҙ индерәбеҙ. Республика кимәлендәге хәлде күҙәтеп анализлағандан һуң, аҙна аҙағында уның сиген билдәләйәсәкбеҙ. Әлегә 6 апрель булыр тигән фараз бар. Әммә, айырып әйтәм, һуңғы ҡарарҙы хәл торошонан сығып ҡабул итәсәкбеҙ, - тине Радий Хәбиров. Республика етәксеһе муниципалитеттарға иҡтисади кѳрсѳккә бәйле бюджетты яңынан ҡарарға ҡушты. - Бының эҙемтәләре мотлаҡ буласаҡ. Резервтарҙа мохтажлыҡ кисерәсәкбеҙ, ә беҙҙең ѳҫтәмә сығымдар мотлаҡ буласаҡ. Иң ҡурҡыныс мәсьәләләрҙең береһе – эшһеҙлек буласаҡ. Кисә генә Ѳфѳ хакимиәте башлығы менән ихтыяж булмаған сығымдарҙы ҡырҡыу мѳмкинлеге тураһында һѳйләштек. Бер-ике йылда тормошҡа ашырыу планлаштырылған проекттар ҙа бар. Хәҙер улар алына, тик мѳһимдәре генә тороп ҡала, - тип республика Башлығы Финанс министрлығына муниципаль финанс идаралыҡтарына методик ярҙам күрһәтергә ҡушты. Граждандарҙың ѳйҙә ултырыуын күҙәтеүҙә тотоуға халыҡ дружиналарын йәлеп итәсәктәр. Бынан тыш, хәрби хеҙмәт үткәндәр, хәрби туғанлыҡ һәм Чечня, Афғанстан яуҙары ветерандары ойошмалары ла ярҙамға киләсәк. Дружинасыларға мотлаҡ статус бирелергә, улар инструктаж үтергә тейеш, шулай уҡ улар тик полиция хеҙмәткәрҙәре менән бергә сығырға бурыслы. Дружинасыларҙың тѳп бурысы – халыҡҡа ѳйҙә ултырыу мѳһимлеген аңлатыу эше алып барыу. Дауаханаларҙа һәм магазиндарҙа 1,5 метр ара тотоу мѳһимлеген тағы ла берҙе иҫкәртте етәксе. Ѳфѳлә ѳйҙә ҡалыу талап ителгән осорҙа индереләсәк пропуск системаһы тураһында положение әҙер, тип белдерҙе Ѳлфәт Мостафин. Ошо маҡсатта дәүләт идаралығы органдары, муниципаль предприятие һәм учреждениелар ѳсѳн шәхси һәм транспорт пластик карталар ѳлгѳләре әҙерләнгән. Уларҙың махсус һандары ла бар. Пропусктар биреү менән махсус тѳркѳм эшләй. Мәғлүмәтте 8-917-800-37-68, 8-917-800-37-53 телефондары аша алырға мѳмкин. Пропусктар 1 апрелдән бирелә башлай. Әҙерләнгән положение буйынса, кешенең урамда булыуы предприятиеһы етәксеһенең “ошо осорҙа туҡтауһыҙ режимда эшләү тураһында"ғы эске документы менән раҫланырға тейеш. Бѳтә транспорт сараларының да юл ҡағыҙҙары булыуы мѳһим. Видеоконференцияла енәйәтселеккә юл ҡуймау мәсьәләһенә лә туҡталдылар. Тѳндә урам уттарын һүндермәҫкә ҡушылды. Әгәр ҡараңғы булһа, бурҙар әүҙемләшәсәк, бының ѳсѳн полиция ғына түгел, ә муниципалитеттар ҙа яуап бирәсәк, тине республика Башлығы. Кәңәшмәлә мохтаждарға аҙыҡ-түлек фондын булдырыу ҡушылды. Шулай уҡ мәктәптә социаль туҡланыу менән тәьмин ителгән балаларҙың ѳйѳнә аҙыҡ-түлек тупланмаһы килтерәсәктәр. Фото: Башҡортостан Башлығы сайты. Автор: Рәмилә Мусина Читайте нас в © 2020 Сайт издания "Балкантау" Зарегистрировано Управлением Федеральной службой по надзору законодательства в сфере связи, информационных технологий и массовых коммуникаций по Республике Башкортостан. Свидетельство о регистрации СМИ: ПИ №ТУ02-01350 от 09 июля 2015 г.

Ҡатын-ҡыҙ күп ваҡытын аш-һыу бүлмәһендә үткәрә. Хужабикәләргә тормошто еңеләйткән иң кәрәкле туғыҙ кәңәш тәҡдим итәбеҙ. Ҡатын-ҡыҙ күп ваҡытын аш-һыу бүлмәһендә үткәрә. Бигерәк тә байрамдарҙа күптәр яҡындарын тәм-том менән һыйларға бар тырышлығын һала. Хужабикәләргә аш-һыу әҙерләгәндә файҙалы кәңәштәр тәҡдим итәбеҙ: - лимондан күберәк һут алыу өсөн, уны биш минутҡа ҡайнар һыуға һалып тотоғоҙ; - ҡулланып бөтмәгән һуғанды ниндәй ҙә булһа май менән -һылап ҡуйығыҙ – ул сифатын юғалтмаҫ; - асылған томат пастаһын, уның ҡапҡасына әҙ генә ҡоро гәрсис һөртөп, йәки өҫтөнә ваҡ тоҙ менән май һылап, күгәреүҙән һаҡларға була; - һулый башлаған йәшелсәләрҙе алдан ҡайнар, аҙаҡ һалҡын һыуға тығып алып “терелтергә” була; - картуфты әрсемәй бешергәндә уның ҡабығы ярыла. Ярылмаһын өсөн, һыуға бер нисә тамсы аш һеркәһе тамыҙығыҙ; - ҡаты итте кеүәҫ, әсегән һөт, ҡыяр, кәбеҫтә йәки сөгөлдөр тоҙлоғонда тотһағыҙ, ул йомшарасаҡ; - балыҡты бер-ике көн дауамында һыуытҡысһыҙ ҙа һаҡларға була. Эсен таҙалап, эре тоҙ менән эсен-тышын ышҡығыҙ һәм шәкәр ҡушылған аш һеркәһенә (0,5 литр һеркәгә - 1-2 киҫәк шәкәр) манылған сепрәккә төрөп ҡуйығыҙ; - һөттә бешкән тәмле бутҡа ашағығыҙ килһә, дөгө, тары, һоло кеүек ярмаларҙың һөттә һыуға ҡарағанда оҙағыраҡ бүрткәнен иҫтән сығармаҫҡа кәрәк. Шуға күрә уларҙы алдан һыуҙа күпертеп, аҙаҡ һөттә бешереп бөтөрөргә кәрәк; - асыҡ кәстрүлдә бешергәндә 20 процент тирәһе витамин юҡҡа сыҡһа, ҡапҡасын ябып бешергәндә был күрһәткес биш проценттан артмай. Фото: Тwitter. Автор: Римма Султанова https://bash.rbsmi.ru/articles/matur-t-en-yaly-y/ati-itte-nisek-yomshartir-a-624167/ Читайте нас в © 2020 Сайт издания "Даирә" Копирование информации сайта разрешено только с письменного согласия администрации.

Башҡортостандан 55 табип коронавирус инфекцияһы менән көрәштә ярҙам итеү өсөн Ҡырғыҙстанға юллана, тип хәбәр итте һаулыҡ һаҡлау министры Максим Забелин Хөкүмәттә уҙған оператив кәңәшмәлә. Табиптар бригадаһы шаршамбы, 22 июлдә, юлға сыға. Уҙған шәмбе табиптар төркөмө Амур өлкәһендә өс аҙнанан ашыу эшләп ҡайтты. Бынан алдараҡ республика табиптары Ҡарасәй-Черкес Республикаһына барҙы. Бөгөнгә Ҡырғыҙстанда, coronavirus-control.ru порталы мәғлүмәттәре буйынса, 27 меңдән ашыу COVID-19 йоҡтороу осрағы теркәлгән. Меңдән ашыу кеше инфекциянан вафат булған. Ҡырғыҙстан донъяла сирлеләр һаны буйынса рейтингта 55-се урынды биләй. Фото: Олег Яровиков. Гөлфиә Акулова. https://www.bashinform.ru/bash/1474811/ Читайте нас в Ижтимағи-сәйәси гәзит. Ойоштороусылары: Башҡортостан Республикаһының Матбуғат һәм киң мәғлүмәт саралары агентлығы, Башҡортостан Республикаһының "Башҡортостан Республикаһы" нәшриәт йорто дәүләт унитар предприятиеһы. Свидетельство о регистрации СМИ: ПИ № ТУ 02 - 01391 от 12 августа 2015 г. выдано Управлением федеральной службы по надзору в сфере связи, информационных технологий и массовых коммуникаций по Республике Башкортостан. Главный редактор Имангулова М.Г.

Яҙ көндәренә оло йәм өҫтәп, Аҡҡоштар ҡайтты һин киткән яҡтан. Сәләмдәреңде улар әйтмәйҙәр Миңә йыраҡтан, миңә йыраҡтан. Һиңә тип атап сәскәләр йыйҙым, Йыйған сәскәләр шиңделәр инде. Ҡайтыр әле тип көткән өмөттәр Һүнделәр инде, һүнделәр инде. Шиңгән сәскәләр ҡабат терелер, Ҡайтыу хәбәре һинән килгәс тә. Һүнгән өмөттәр ҡабыныр яңынан, Һине күргәс тә, һине күргәс тә. Өмөтөмдө өҙмә Хасан Усманов Ҡоштар китә Хасан Усманов Моң тибрәләй күктәр киңлегендә, Ҡоштар китә алыҫ ерҙәргә. Сылбыр-сылбыр булып ҡоштар китә Тирәктәре йәшел илдәргә. Тирәктәре йәшел илдәргә! Беләм инде, беләм, еңел түгел, Киткәнем бар тыуған илдәрҙән! (2 раза) Һау буллашыу йәшел күҙҙәремдә Көҙгө елдәр ҡоса илдәрҙән. Беләм инде, беләм, еңел түгел, Киткәнем бар тыуған илдәрҙән. Киткәнем бар тыуған илдәрҙән! Сит илдәрҙә ҡалмаҫ ҡоштар ҙа бит, Ҡабат тыумай яҡты донъяға, Ҡанатлы ҡош нишләп ҡайтмай ҡалһын Тыуған ергә, тыуған ояға? Тыуған ергә, тыуған ояға? Беләм инде, беләм, еңел түгел, Киткәнем бар тыуған илдәрҙән! (2 раза)

Айназ менән Дилә әлегә балалар баҡсаһына йөрөмәйәсәктәр. Карантин (уныһы нимә булалыр – бөтәһе лә шул һүҙҙе әйтә.) Шуға күрә өләсәләре алыҫ ауылдан килеп еткәнсе бер көнгә өйҙә икеһе генә ҡала. Әсәләре магазинда мәмәйҙәр һата, атайҙары оло машинала оҙон юлда йөрөй – бер нисек тә өйҙә генә ултыра алмайҙар. Әлбиттә, әсәләре көн буйы ашарлыҡ прәник, бутҡа, майлы икмәк, хатта тәмле генә шоколад та ҡалдырҙы өҫтәлгә теҙеп. Телевизорға, компьютерға бөгөн ял икәне әйтелде – уларҙы борсорға ярамай. Шырпы, бысаҡ, энә кеүек әйберҙәр стенканың иң өҫкө бүлегенән урын алдылар. Газ өҫтән бикләнде, ут һүндерелде. Һүрәт төшөрөргә аҡ ҡағыҙ, төҫлө ҡәләмдәр ҡалдырылды... Ҡыҫҡаһы, беренсе һаҡланыу саралары күрелде. Йәндәрен һыуырып алғандай булһа ла, атай менән әсәй, бәләкәстәрен өйҙә яңғыҙын ҡалдырып, эшкә киттеләр. – Покачук! – тине аталары. – Пока, бәләкәстәрем! – тине әсәләре, күҙ йәштәрен йәшереп. Бәләкәстәрем, ти ҙә тора шул әсәләре. Ниндәй бәләкәс булһын инде улар: Айназға – өс, Диләгә биш тулды. Ҙурҙар инде! Ни эшләһәләр ҙә, ҡулдарынан килә. Бөгөн дә, әсәләре сығып киткәс, һөт эсеп алдылар ҙа эшкә тотондолар. Тәүҙә эште йоҡлаған урын-ерҙәрен йыйыштырыуҙан башланылар: Дилә юрған-мендәрҙәрҙе иҙәнгә төртөп төшөрөп торҙо, ә Айназ уларҙы өҫтәл аҫтына ташыны. Шулай итеп, ике карауат та йыйыштырылды. Тиҙ генә иҙән дә йыуып алдылар: бөгөн иртән генә индереп ҡуйылған бер биҙрә һыуға таҫтамалды тығып алдылар ҙа иҙәндәрҙе, һуңынан өҫтәл-шкафтарҙы, тәҙрә төптәрен һөрттөләр. Көҙгө менән гәлсәр кәнфит һауыты ла буш ҡалманы – бөтә нәмә ялт итте. Айназ, эшкә бирелеп китеп, яңылыш һыулы биҙрәгә ултырып, салбарын еүешләгәйне – аптырап та торманы, өҫтәл аҫтында йыйыштырылған мендәргә ултырып алғас, салбары кипте лә ҡуйҙы. Баш эшләһә, егет кеше бер ҡасан да аптырап ҡалмай инде ул! Иҙән йыуған һыуҙы ла әрәм итмәнеләр – төпкө бүлмәләге шау сәскәнән торған балаҫ өҫтөнә һибеп сыҡтылар. Әйҙә, сәскәләре үҫә торһон. Эш бөткәс, әсәләре көҙгө алдында биҙәнеп ала торған. Дилә лә, көҙгөнөң йыуғыс теймәгән еренән ҡарап, тиҙ генә ҡәләм менән ҡашын ҡарайтып алды. Ҡәләм Диләнең ҡыйғас ҡашынан әҙгә генә өҫтәрәк сыйылды инде, ләкин ҡыҙыҡай быға аптыраманы, дүрт ҡаш булһа ни була һуң? Айназға ла бындай ҡаш бик оҡшаны. Асыҡтырып кителгәс, ашап алдылар, һүрәт тә төшөрҙөләр. Ә әсәләре һаман ҡайтмай ҙа ҡайтмай. Айназ да мыжый башланы. Ни һаман теге балаҫтың сәскәләре үҫмәй. Дилә, уйлана торғас, тағы ла бер эш тапты. Соланда торған сананы алып инде. Әйҙә, балаҫ үҙенә үпкәләһен, сәскәһе үҫмәй икән – тау булһын! Һәм тағы ла ҡыҙыу эш башланды: һыуы ағып торған балаҫтың аҫтына кейем шкафындағы бөтә әйберҙәрҙе һалып сыҡтылар. Улай ғына ла бейегәймәгәс, аталарының туны ла шунан урын алды. Ләкин сана шундай матур тауҙан шыуырға теләмәне – тағы ла аҙыраҡ һыу ташырға тура килде. Дилә – сүмес, ә Айназ үҙенең көршәге менән ташыны. Көршәге барыбер тулғайны инде – ундағы байлыҡты ла тауға һиптеләр. Шә-әп тау килеп сыҡты! Мөйөштә торған тоҡтағы шәкәр ҡомон да ап-аҡ ҡына итеп һибеп сыҡҡас,бөтөнләй данса булды. Эш ырағас ни, күңел дә күтәрелеп китте. Тағы әллә күпме пландар бар ине – әсәләре ҡайтып инеп, эште боҙҙо. Нимә етмәйҙер инде был әсәйҙәргә?! Күпме эш башҡарып арыған, әсәйҙәренән маҡтау көткән Айназ менән Диләне илай-илай үпте лә... икеһен ике мөйөшкә баҫтырҙы. Ә үҙе былай ҙа ялт итеп торған таулы-ҡарлы өйҙө йыйыштыра башланы. Кеше хеҙмәтен баһалай белмәй был өлкәндәр, белмәй... Көнө буйы эш эшләп арыған Айназ менән Дилә, өләсәләренең килгәнен дә һиҙмәй, мөйөшкә сүгәләп, батырҙар йоҡоһо менән йоҡлап та киттеләр. Эшең эш булһын тиһәң, арып та кителә инде, ә арығас йоҡо яҫтыҡ һорамай шул. Дилә менән Айназды аталары күтәреп урындарына һалғанда, уларҙың ирендәрендә сабыйҙарса хәйләһеҙ йылмайыу сағыла ине. Улар төштәрендә теге шәкәр һибелгән тылсымлы тауҙан саналарында елдәй тиҙлек менән еләләр ине буғай. Автор:Гөлнур ҒИЗЗӘТУЛЛИНА. Читайте нас в 1925-2020 «Һәнәк» Республика сатира һәм юмор журналының сайты. Сайт Республиканского журнала сатиры и юмора «Хэнэк» («Вилы»). Ойоштороусылары: Башҡортостан Республикаһының Матбуғат һәм киң мәғлүмәт саралары буйынса агентлығы; Башҡортостан Республикаһының "Республика Башкортостан" нәшриәт йорто дәүләт унитар предприятиеһы. Учредители: Агентство по печати и средствам массовой информации Республики Башкортостан; Государственное унитарное предприятие Республики Башкортостан Издательский дом "Республика Башкортостан". Зарегистрирован Федеральной службой по надзору в сфере связи, информационных технологий и массовых коммуникаций по Республике Башкортостан 20 февраля 2017 года. Свидетельство о регистрации ПИ № ТУ02-01584 Баш мөхәррир: Миләүшә Саяғәфәр ҡыҙы Ҡаһарманова Телефон (347)292-77-60 Электрон почта [email protected] Адресы 450079, Башҡортостан Республикаһы, Өфө ҡалаһы, Октябрҙең 50 йыллығы урамы, 13. Республика Башкортостан, г. Уфа, ул. 50-летия Октября, 13.

#нацпроекты#миллипроекттарРеспубликала урман янғындарын киҫәтеү һәм һүндереү өсөн квадрокоптерҙар һатып алынған. Республикала урман янғындарын киҫәтеү һәм һүндереү өсөн квадрокоптерҙар һатып алынған. Төбәктең урман янғындарын киҫәтеү һәм һүндереү үҙәге белгестәре «DJI Mavic 2 Enterprise» маркалы квадрокоптерҙар менән тәьмин ителгән. Заманса ҡорамалдар “Экология” милли проектының “Урмандарҙы һаҡлау” төбәк программаһына ярашлы ҡайтарылған. Квадрокоптерҙар ғәҙәттән тыш хәлдәрҙе ваҡытында асыҡларға ярҙам итә. Ҡыҙғанысҡа күрә, Башҡортостанда әлеге көндә лә урмандар яныу дауам итә. Ошо көндәрҙә генә Бөрйән, Белорет, Йылайыр райондарында бер нисә гектар майҙанда ағастар янып, көлгә әйләнгән. #нацпроекты#миллипроекттар Читайте нас в © "Ейәнсура таңдары" сайты, 2020 Гәзит Элемтә, мәғлүмәт технологиялары һәм киң коммуникациялар өлкәһендә күҙәтеү буйынса федераль хеҙмәттең Башҡортостан Республикаһы буйынса идаралығында теркәлде. ПИ ТУ02-01355-се һанлы теркәү тураһында таныҡлыҡ 2015 йылдың 10 июлендә бирелгән.

Өфөлә көнсөллөгөнә баш була алмай, айырылған ҡатынының фатирына ут төрткән ир суд алдына баҫҡан. Был хаҡта төбәк прокуратураһында хәбәр иткәндәр. Былтырғы йылдың ноябрь айында был ир ҡатынының фатирында булғанда, айырылышһалар ҙа хистәре һүнмәгәнме, әллә һаман да үҙенекеләй тойопмо инде, ҡатынын көнләшә. Мөхәббәттән нәфрәткә – бер аҙым, тигәндәй, һөйгәненән үс алмаҡсы була ул. Сараһын да һайлай бит әле яуыз - фатирға ут төртөргә ҡарар итә... Бының өсөн ике һеперткене алып, бүлмәләргә ташлай һәм уларға ут төртә. Ә үҙе йәһәтерәк һыпыртыу яғын ҡарай. Һөҙөмтәлә фатирҙы ут ялмап ала. Шулай итеп, 780 мең һумдан ашыу матди зыян күрә ҡатын. Әле яуыз уйлы ир үҙенең ғәйебен тулыһынса таныған, хәҙер Октябрь районы суды уға яза билдәләйәсәк. Фото admpoyk.ru Автор:Миләүшә Сайтакова Читайте нас в © 1917 - 2020 «Башҡортостан» гәзите. Бөтә хоҡуҡтар ҙа яҡланған. Мәҡәләләрҙе күсереп баҫҡанда, йә уларҙы өлөшләтә файҙаланғанда «Башҡортостан» гәзитенә һылтанма яһау мотлаҡ. Зарегистрировано Федеральной службой по надзору в сфере связи, информационных технологий и массовых коммуникаций (РОСКОМНАДЗОР). Регистрационный номер: серия ПИ ФС77-33205 от 11 сентября 2008 г.

Көньяҡ Урал башҡорттары ата-бабаларының ғөрөф-ғәҙәттәрен, мәҙәни мираҫын, йола уйындарын, кәсеп-һөнәрҙәрен һаҡлау, таратыу маҡсатында «Ҡомартҡы» тигән йәштәр форумын үткәрергә йыйына. Ул Әбйәлил районында 19– 21 майҙа үтәсәк. Был хаҡта «Башинформ» хәбәр итә. Көньяҡ Урал башҡорттары ата-бабаларының ғөрөф-ғәҙәттәрен, мәҙәни мираҫын, йола уйындарын, кәсеп-һөнәрҙәрен һаҡлау, таратыу маҡсатында «Ҡомартҡы» тигән йәштәр форумын үткәрергә йыйына. Ул Әбйәлил районында 19– 21 майҙа үтәсәк. Был хаҡта «Башинформ» хәбәр итә. 18 йәштән 45 йәшкә тиклемгеләр «Быуын сылбыры» ғаилә видео-конкурсында ҡатнаша ала. Шулай уҡ халыҡ ижады жанрҙары буйынса оҫталыҡ дәрестәре ойошторола. 21 майҙа «Көньяҡ Урал башҡорттары» тигән ғилми-ғәмәли конференция, «Быуын сылбыры» конкурсы еңеүселәрен тәбрикләү, «Ҡырҡтытау ҡомартҡылары» биҙәү-ҡулланма сәнғәт күргәҙмәһе була. Сара Бөтә Рәсәй «Шәжәрә» мәҙәни-ағартыу проекты эсендә «Рәсәй халҡының берҙәмлеген нығытыу һәм Башҡортостан Республикаһында халыҡтарҙың этномәҙәни үҫеше» дәүләт программаһы буйынса үткәрелә. Форум быйыл йәй үтәсәк Фольклориадаға ла әҙерлек кеүек ҡабул ителер, моғайын. Белешмәләр өсөн телефон: 8 (34772) 2-07-34, 8 (917) 465-33-90 – Шәйәхмәтова Гөлшат Рафиҡ ҡыҙы, Әбйәлил районы мәҙәниәт йортоноң методик бүлеге мөдире. Читайте нас в 1925-2020 «Һәнәк» Республика сатира һәм юмор журналының сайты. Сайт Республиканского журнала сатиры и юмора «Хэнэк» («Вилы»). Ойоштороусылары: Башҡортостан Республикаһының Матбуғат һәм киң мәғлүмәт саралары буйынса агентлығы; Башҡортостан Республикаһының "Республика Башкортостан" нәшриәт йорто дәүләт унитар предприятиеһы. Учредители: Агентство по печати и средствам массовой информации Республики Башкортостан; Государственное унитарное предприятие Республики Башкортостан Издательский дом "Республика Башкортостан". Зарегистрирован Федеральной службой по надзору в сфере связи, информационных технологий и массовых коммуникаций по Республике Башкортостан 20 февраля 2017 года. Свидетельство о регистрации ПИ № ТУ02-01584 Баш мөхәррир: Миләүшә Саяғәфәр ҡыҙы Ҡаһарманова Телефон (347)292-77-60 Электрон почта [email protected] Адресы 450079, Башҡортостан Республикаһы, Өфө ҡалаһы, Октябрҙең 50 йыллығы урамы, 13. Республика Башкортостан, г. Уфа, ул. 50-летия Октября, 13.